Özbəkistan - zəngin mədəni irs və onun qorunması üçün əldə olunan nailiyyətlər - REPORTAJ | Report.az\nÖzbəkistan - zəngin mədəni irs və onun qorunması üçün əldə olunan nailiyyətlər - REPORTAJ\nÖzbəkistan - zəngin mədəni irs və onun qorunması üçün əldə olunan nailiyyətlər - REPORTAJ Avqustun 22-26-da Özbəkistanın paytaxtı Daşkənd şəhərində mədəni miras həftəsi çərçivəsində Özbəkistan - sivilizasiyalar və böyük yollar kəsişməsində: İmperiyalar, dinlər, mədəniyyətlər“ adlı III Beynəlxalq Konfrans keçirilib.\n29 Avqust , 2019 16:50\nAvqustun 22-26-da Özbəkistanın paytaxtı Daşkənd şəhərində mədəni miras həftəsi çərçivəsində "Özbəkistan - sivilizasiyalar və böyük yollar kəsişməsində: İmperiyalar, dinlər, mədəniyyətlər“ adlı III Beynəlxalq Konfrans keçirilib.\nBu konfransda Azərbaycan tərəfdən iştirak edən yeganə Kütləvi İnformasiya Vasitəsi (KİV) “Report” İnformasiya Agentliyi olub.\n“Report”un məlumatına görə, konfrans miqyası, məqsədi və vəzifələrinə görə XXI əsrdə postsovet məkanında keçirilən ən böyük və ən möhtəşəm elmi tədbir hesab edilir.\n40 ölkədən 300 iştirakçı\nBelə ki, konfransda 40 ölkədən 300 nəfərə yaxın ayrı-ayrı elm sahələri üzrə tanınmış alimlər, tədqiqatçılar və mətbuat nümayəndələri iştirak ediblər. Konfransın əsas nəticəsi Özbəkistanın mədəni mirasının öyrənilməsi üzrə Beynəlxalq Elmi Cəmiyyətin yaradılması və qurumun nizamnaməsinin təsdiq edilməsi, həmçinin Cəmiyyətin Elmi Şurası, idarəçilik tərkibinin yaradılması və təsdiq edilməsi olub.\n“Özbəkistan - sivilizasiyalar və böyük yollar kəsişməsində: İmperiyalar, dinlər, mədəniyyətlər“ adlı konfrans Özbəkistan Prezidenti Şavkat Mirziyoyevin təşəbbüsü ilə UNESCO-nun dəstəyi ilə keçirilib. Bu dəfəki tədbir daha geniş coğrafiyanı əhatə edərək Daşkənd, Termez və Buxara şəhərlərində elmi konfransların, həmçinin dünya elmi ictimaiyyəti üçün böyük əhəmiyyət kəsb edən bəzi tədbirlərin keçirilməsi ilə yadda qalıb.\nKonfransın təşkilatçıları qismində Özbəkistanın Mədəniyyət Nazirliyi, Özbəkistanın mədəni irsinin saxlanılması, öyrənilməsi və populyarlaşdırılması üzrə Ümumdünya Cəmiyyəti, bu ölkənin Elektron Kütləvi İnformasiya Vasitələri üzrə Milli Assosiasiyası (NAESMİ), ölkənin İnformasiya Texnologiyaları və Kommunikasiyalarının İnkişafı Nazirliyi, Turizmin inkişafı üzrə Dövlət Komitəsi, UNESCO-nun işlər üzrə Milli Komissiyası çıxış ediblər. Həmçinin, təşkilatçılar arasında Özbəkistanın Elmlər Akademiyası, Xarici İşlər Nazirliyi və Özbəkistanın Nazirlər Kabineti yanında İslam Sivilizasiyası Mərkəzi də mövcuddur.\nBu tədbirlər sırasında “Kuşan imperiyasının xəzinəsi” adlı sərgi, “Özbəkistan əlyazmalarının nadir nüsxələri”, “İslam sivilizasiyası mərkəzinin və Özbəkistan Müsəlmanları İdarəsi” adlı mərkəzlə tanışlıq, Termez Arxeoloji Muzeyi, Kampırtəpə şəhər yeri, Fayaztəpə buddizm kompleksinin, İmam Buxari Beynəlxalq Elmi Araşdırma Mərkəzi ilə tanışlıq, ayrıca olaraq Əmir Teymur zamanında inşa edilmiş məşhur “Baqi şamol - Şimal bağı” adlı yeni bərpa edilmiş ilk tematik parkın açılışında iştirak etmək, “Özbəkistan - Məhəbbət haqqında dastan“ adlı yeni filmin izlənməsi, nəhayət Özbəkistan Prezidenti Şavkat Mirziyoyevin iştirakı ilə açılışı elan edilən XII Beynəlxalq “Şərq Təranələri” adlı musiqi festivalının möhtəşəm açılış konsertində iştirak kimi gözəl və mükəmməl təşkil edilmiş tədbirlər proqramı həyata keçirilib.\nBəşəriyyətə töhfə verəcək nəşrlər\nBütün bunlar barəsində “Report” geniş reportajlar hazırlayacaq. Ancaq hələlik konftans barədə deyə bilərik ki, burada dünya elmi ictimaiyyəti üçün mühüm hadisələrdən olan 30 cildilik “Özbəkistanın mədəni mirası” mövzusu üzrə çap edilmiş 11 yeni kitabın təqdimatı keçirilib. Bu kitablardan “Özbəkistanın 114 Quran kitabı”, “Alimlərin əsərlərində elm və mədəniyyət”, “Özbəkistanın arxeoloji abidələrinin xəritələşdirilməsi”, “Özbəkistanın memarlıq Epiqrafikası”, “Özbəkistanın memarlıq abidələrinin kataloqu”, ”Özbəkistanın 100 məşhur əlyazması”, “Orta Asiyanın xəritələşdirilməsi”, “Dünya muzeylərində Özbəkistanın mədəni mirası” və digərlərini qeyd etmək lazımdır. Hər bir dəyərli araşdırma müxtəlif ölkələrin elmi insanları tərəfindən hazırlanıb, Özbəkistan dövləti tərəfindən nəfis şəkildə eyni formatda nəşr edilib. Tədbir çərçivəsində həm də UNESCO, İCOMOS xətti ilə elmi tədbir keçirilib. Bu iclasda UNESCO-nun sədri Odri Azule şəxsən iştirak edib və həm dünya mədəni mirası, həm də konkret olaraq Özbəkistanın mədəni və qeyri-maddi mirası haqqında maraqlı çıxış səsləndirib.\nAzərbaycandan bu tədbirə Azərbaycan Milli Elmlər Akademiyasının (AMEA) Şərqşünaslıq İnstitutunun direktor müavini, akademik Şahin Mustafayev, AMEA-nın Ziya Bünyadov adına Şərqşünaslıq İnstitutunun Ərəb ölkələrinin tarixi və iqtisadiyyatı şöbəsinin müdiri Fərda Əsədov, Bakı Dövlət Universitetinin baş müəllimi, tarix üzrə fəlsəfə doktoru Qənirə Pirquliyeva və Türkiynin Kostomonu Universitetinin professoru Namiq Musalı da qatılıblar. Azərbaycanlı alimlər ayrı-ayrı iclaslarda maraqlı məruzələrlə çıxış ediblər.\nNəvainin 50-yə yaxın əlyazması Azərbaycandadır\nAMEA-nın Şərqşünaslıq İntitutunun direktor müavini, akademik Şahin Mustafayev çıxışında bildirib ki, bu gün Azərbaycan Əlyazmalar İnstitutu keçmiş Sovet ölkələri arasında ən qədim və ən zəngin Əlyazmalar İnstitutudur.\nOnun sözlərinə görə, Azərbaycanın Əlyazmalar İnstitutu şəxsi kolleksiyalar əsasında formalaşıb: “Bu institutun əlyazmalar fondunun bir qismi Orta Asiya, xüsusilə də Özbəkistanla bağlıdır. Bu əlyazmaların böyük bir hissəsini isə görkəmli özbək şairi Əlişir Nəvainin seçilmiş əsərləri təşkil edir. Bu gün Azərbaycanda Əlişir Nəvainin 50-yə yaxın əlyazması saxlanılır. Bura Nəvainin “Xəmsə” əsərinin tam külliyatı daxildir. Onun 5 əsəri bu gün Azərbaycanın Əlyazmalar İnstitutunda mövcuddur. Bundan başqa, dahi şairin qəzəl və şeirləri də bu İnstitutda saxlanılır. Həmçinin şairin hələ yaşadığı dövrə - 1484 ilə məxsus divanı da Azərbaycan Əlyazmalar İnstitutunda qorunur”.\nBakıda olan və Özbəkistana aid çoxlu sayda dəyərli və qiymətli əlyazmalar onu deməyə əsas verir ki, bu layihə hələ uzun illər də davam etdiriləcək”.\nАкадемик Шахин Мустафаев\nAkademik bildirib ki, şairin öz sağlığında, Hicri təqvimi ilə 889-cu ildə (Miladi təqvimi ilə 1484-cü il) köçürülən “Divan”ın titul səhifəsindəki qeyddən də məlum olur ki, bu nüsxə Naxçıvanlı Məhəmmədqulu ibn Həsən adlı bir şəxsin ixtiyarında olub: “Bu 50 əlyazmadan təxminən 39-u dahi şairin divanlarıdır. Qalanları isə onun “Xəmsə”yə daxil olan poemaları və yaradıcılığıdır”.\nŞ. Mustafayev qeyd edib ki, bu gün Özbəkistan ədəbiyyatının zirvəsi hesab edilən “Baburnamə” əsərinin əlayazması da Azərbaycan Əlyazmalar İnstitutunda saxlanılır: “Bundan başqa, “Tarixi-Xorezm” tarixi əsəri də Azərbaycandadır. Bu əsər fars dilindədir və qeyd edilir ki, 1926-cı ildə Aşqabad şəhərindən alınıb. Bu əlyazma Xarəzmin qədim dövrlərdən Çingizxan dövrünə qədərki dövrü əhatə edən tarixə aiddir”.\nBundan başqa, akademik əlavə edib ki, Azərbaycanın Əlyazmalar İnstitutunda XVI əsrə aid “Abdullonamə” əlyazması da var: “Eyni zamanda, İnstitutumuzda Səmərqəndi, Buxari kimi tanınmış din xadimlərinin də əlyazmaları qorunmaqdadır. Bakıda olan və Özbəkistana aid çoxlu sayda dəyərli və qiymətli əlyazmalar onu deməyə əsas verir ki, bu layihə hələ uzun illər də davam etdiriləcək”.\nAzərbaycan tarixi, mədəniyyətinin öyrənilməsi üçün böyük imkan\nAMEA-nın Ziya Bünyadov adına Şərqşünaslıq İnstitutunun Ərəb ölkələrinin tarixi və iqtisadiyyatı şöbəsinin müdiri Fərda Əsədov isə tədbirin əhəmiyyəti barədə “Report”a danışarkən Özbəkistanda keçirilən bu konfransı Özbəkistan mirasının qorunması həftəsinin tədbirlər silsiləsi adlandırıb. Onun sözlərinə görə, bu, böyük bir proqramdır: “Burada müxtəlif ölkələrdən təşrif buyurmuş müxtəlif ixtisaslı, xüsusilə bu regiona həm mənşəyi, həm də talelərinə görə bağlı olan alimlər, eyni zamanda görkəmli mütəxəssislər də iştirak ediblər. Bu tədbirlərin çoxmərtəbəli əhəmiyyəti var. Çünki elm sahələri arasında mübadilə təşkil edən silsilə tədbirlər mövcuddur. Konfrans iştirakçıları, eyni zamanda, hər hansı özlərinə aid elmi sahədə məruzələrini edib həmkarları ilə görüşməklə yanaşı, eyni zamanda qonşu sahələr, məsələn numizmatlarla yazılı mənbələri araşdıranlar, incəsənət üzrə mütəxəssislər, hətta iqtisadiyyatla məşğul olanlar bu cür tədbirlərdə birgə görüşüb fənlərarası mübadilə aparırlar, məsələləri müzakirə edirlər. Yəni bu gün Özbəkistanda bu istiqamətləri birləşdirən böyük layihə mövcuddur. Bu tədbir bu layihənin əlaqələndirmə proqramıdır. Bu layihə də Özbəkistanın tarixi və mədəni mirasının qorunması və artırılması layihəsidir”.\nF. Əsədov bildirib ki, Azərbaycan da bu böyük mədəni mirasın yayılması ərazisinin böyük bir hissəsidir: “Deyərdim ki, çox önəmli bir hissəsidir. Çünki, baxmayaraq ki, İslam Dağıstanda da xeyli yayılıb, amma Orta Asiya mühitinin yaratdığı mədəniyyət və onun artan hər hansı istiqamətlərindən biri olan bəlkə də Azərbaycan və türk mədəniyyətidir ki, onlar bizə hər zaman bir Qərb türkləri kimi baxıblar. Həm etnik tariximizin öyrənilməsi xeyli bağlılıq nümayiş etdirir, həm də dinimizin inkişafında, məsələn İslam dininin təlimatının istiqamətləri Orta Asiya ilə Qafqazdakı türklərin birgə əlaqəli fəaliyyəti nəticəsində olub”.\n"Bunların hamısını birləşdirib, birgə öyrənilməsi, bəlkə də mübadiləsini təşkil edib, dövlət səviyyəsində bununla bağlı təşkilatı məsələlərin həllini təmin etmək, bu cür böyük tədbirlər sayəsində mümkün olur. Bunun üçün də Özbəkistan hökumətinin belə bir təşəbbüsü və bu qədər diqqətlə vəsait ayırması, ətrafında bu qədər imkanlı insanları birləşdirməsi Azərbaycan tarixinin, kimliyimizin, mədəniyyətimizin öyrənilməsi üçün böyük imkanlar açır”.\nЗаведующий отделом истории и экономики арабских стран Института востоковедения им. Зии Буниятова Фарда Асадов\nƏrəbşünas alim deyir ki, eyni zamanda, iqtisadi əlaqələr, "İpək Yolu" haqqında, onun Azərbaycan iqtisadiyyatı və tarixinin inkişafındakı əhəmiyyəti barədə danışarkən, mütləq bu proseslər Orta Asiyaya bağlılıqda dərk edilməlidir: “Çünki əks halda "İpək Yolu"nun vahid bir proses kimi öyrənilməsi pozula bilər. Nəhayət, maddi abidələrlə əlaqədar bağlılığımız mövcuddur. Xeyli maddi mədəniyyət abidələrinin oxşarlığı həm etnik insanların, həm də ticarət istiqamətlərinin nə cür istiqamətləndirilməsi barədə bizə məlumatlar verir, mədəniyyət abidələrinin oxşarlığının öyrənilməsinə yardımçı olur. Əlyazmaların hansı yolla oxucuya çatdırılması məsələsində görürük ki, Azərbaycanda yaradılan və müəllifləri Azərbaycan ərazisində yaşadıqları halda çox maraqlı əlyazmaları buradakı fondlarla saxlanılır. Eyni dərəcədə Orta Asiya müəlliflərinin o zamankı mühitdə ticarət yolları ilə Özbəkistana gətirilən əlyazmaları Azərbaycanda da tapılıb. Bunların hamısını birləşdirib, birgə öyrənilməsi, bəlkə də mübadiləsini təşkil edib, dövlət səviyyəsində bununla bağlı təşkilatı məsələlərin həllini təmin etmək, bu cür böyük tədbirlər sayəsində mümkün olur. Bunun üçün də Özbəkistan hökumətinin belə bir təşəbbüsü və bu qədər diqqətlə vəsait ayırması, ətrafında bu qədər imkanlı insanları birləşdirməsi Azərbaycan tarixinin, kimliyimizin, mədəniyyətimizin öyrənilməsi üçün böyük imkanlar açır”.\n"Gördükləri işi bəlkə də bu gün tam dərk etmirlər"\nBakı Dövlət Universitetinin baş müəllimi, tarix üzrə fəlsəfə doktoru Qənirə Pirquliyeva “Report”a bildirib ki, bu mötəbər tədbirlərin dəyəri heç bir ölçüyə sığmır. Onun sözlərinə görə, dünyanın ən qədim sivilizasiyalarından biri olan Mavənnəhr-Tranoksianın mərkəzi olan müasir Özbəkistanın ən qədim dövrlərdən başlayaraq günümüzədək gəlib çatmış memarlıq abidələri, daş dövründən qalan antropogenez nümunələri, buddizm, atəşpərəstlik, xristianlıq, islam mədəni-dini abidələrinin arxeoloji və memarlıq nümunələri günümüzdə insanı heyrətləndirəcək qədər maraqlı yaddaş nümunələridir.\n"Azərbaycan ərazisi də ilkin antropogenez mərkəzlərindən olaraq, tarixi-arxeoloji-memarlıq abidələri ilə seçilən bir məkandır. Bu səbəbdən də Özbəkistanla eyni həyatı yaşayıb. Belə ki, keçən 150-200 ildə buradan dünya muzeylərinə daşınan, ayrı-ayrı şəxslərin kolleksiyalarında saxlanılan saysız-hesabsız maddi mədəniyyət nümunələrimiz var".\nСтарший преподаватель Бакинского Государственного Университета, доктор исторических наук Ганира Пиргулиева\nO bildirib ki, hələ keçən əsrin əvvəllərindən başlayan elmi-arxeoloji araşdırmalar əsasən stasionar xarakterini günümüzədək qoruyub saxlayır: “Yəni bir çox dünya xalqlarının öyrənilməsi baxımından önəmli yerdə olan abidələrdə illərlə araşdırmalar davam edir. Bu abidələrin bərpası, konservasiyası, təbliği və müasir tələblərə uyğun istifadəsi yolları ölkəmiz üçün öyrənilməsi vacib olan işlərdəndir". Azərbaycan ərazisi də ilkin antropogenez mərkəzlərindən olaraq, tarixi-arxeoloji-memarlıq abidələri ilə seçilən bir məkandır. Bu səbəbdən də Özbəkistanla eyni həyatı yaşayıb. Belə ki, keçən 150-200 ildə buradan dünya muzeylərinə daşınan, ayrı-ayrı şəxslərin kolleksiyalarında saxlanılan saysız-hesabsız maddi mədəniyyət nümunələrimiz var.\nQ. Pirquliyeva deyir ki, ayrıca dünya alimlərinin sırasında Qafqaz və Azərbaycan üzrə tanınmış mütəxəssislərin yerli alimlərlə birgə çalışaraq bu faktların əsl tarixinin yazılması, onların bizim mədəni xalqımız tərəfindən yaradılmasının sübut edilməsi, nəhayət öz imzamızla ən azı sərgiləndikləri ekspozisiyalarda yer tapmaları çox vacib bir işdir: “Özbəkistanın bu sahədə həyata keçirdikləri iş bizlər üçün çox mütərəqqi nümunədir. Gördüklərimiz sırasında Özbəkistanın hökumət nümayəndələrinin bir qisminin biz alimlərlə birgə əvvəldən sona qədər bütün iclaslarda, tədbirlərə iştirak etməsi, əyalətlərdə bütün iştirakçıların yerli hökumətin başçıları tərəfindən qarşılanması və yola salınması, hər bir iştirakçı üçün ayrıca hər cür şəraitin yaradılması ayrı bir mövzudur. Özbəkistan xalqı həmişə öz aliminə xüsusi hörmətlə yanaşıb. Onlar üçün alim, müəllim ən vacib insandır. Biz bu mükəmməl düşüncə tərzinin olduğu kimi yaşandığının bir daha şahidi olduq. Düşünürəm ki, ən vacib nəticə elə bu yanaşmadır. Aliminə hörmətlə yanaşıb onun yazdıqlarını oxumaq, ona böyük insan kimi yanaşmaq günümüzdə bizlər üçün ən böyük çatışmazlıqdır. Getdiyimiz hər bir yerdə Hava Limanından başlayaraq, mehmanxana işçilərinə qədər, muzey bələdçilərinə qədər, Ali Məclisin spikerinə qədər hər kəsdən bu cür səmimi münasibət görmək bizim özümüzə olan hörməti də artırdı desəm yanılmaram. Ən vacibi nə qədər də beynəlxalq statuslu bir tədbir olsa da hər addımda biz hər bir kəsin öz mədəniyyətini böyük məmnuniyyətlə bizə nümayiş etdirməsində qürur hissini tam olaraq görürdük.\nSonda alim Özbəkistan xalqına, onun alimlərinə və Prezidentinə dərin təşəkkürünü bildirib: “Gördükləri işin nə qədər dəyərli olmasını onlar bəlkə də bu gün tam dərk etmirlər. Amma unutmayanların unudulmamaq haqqı var. Zaman gələcək yüz illər sonra gənc nəsil bu işlərin nə qədər vacib olduğunu anlayıb bu günkü alimlərə və bu işi həyata keçirənlərə təşəkkürlərini əskik etməyəcək”.\nRus versiyası Узбекистан - богатое культурное наследие и достижения в его сохранении- РЕПОРТАЖ


Sərnişin təyyarəsinin vurmasına fərqli yanaşmalar: İranı nə gözləyir? (ŞƏRH) - Azinforum.az İnformasiya Portalı\nAna səhifə / Aktual / Sərnişin təyyarəsinin vurmasına fərqli yanaşmalar: İranı nə gözləyir? (ŞƏRH)\nHərbi ekspert Üzeyir Cəfərov isə açıqlamasında İranın bundan nəticə çıxarmalı olduğunu vurğulayıb:\n“Həm İraqda ABŞ-a aid bazaların vurulmasında iştirak edən hərbçilərin səriştəsizliyi, həm də bu hadisənin baş verməsi, eyni zamanda onun gizlədilməsi İran Silahlı Qüvvələrinin nüfuzuna ləkədir. “Biz düşünürdük ki, onların Suriya, İraq kimi və digər təcrübələri var. Amma reallıq onu göstərdi ki, İran hərbçiləri bağışlanmaz səhvə yol verdilər. Düşünürəm ki, sabah İran ordusunun rəhbər şəxslərinin müşavirəsi olacaq və ortaq qərar qəbul ediləcək. Ən azından Hərbi Hava Qüvvələrinin Komandanlığında, yəqin ki, ciddi cəza tədbirləri görüləcək. Ukrayna ilə məsələyə gəlincə isə inanmıram ki, buna görə iki ölkə arasındakı münasibətlər korlansın. Qəsdən törədilə bilməz. Yəqin ki, çaşqınlıqdan olub. Çünki ölənlər arasında xeyli sayda İran vətəndaşı və İranın gələcəyi olacaq tələbələr də var. İran ciddi nəticələr çıxarmalıdır. Düşünürəm ki, bununla bağlı ciddi ölçülər götürüləcək. Həmçinin orada Azərbaycan təyyarəsi də, Azərbaycan vətəndaşları da ola bilərdi. Mən çox istəyərdim ki, Azərbaycan da bu məsələ ilə bağlı öz mövqeyini bildirsin. Ən azından Xarici İşlər Nazirliyi səviyyəsində müəyyən narahatlıqlar dilə gətirilməlidir”.\nÖncəki Sabiq nazir namizədliyini geri götürdü\nNövbəti Deputatlığa namizəd olan bu iki şəxsin iş yerləri diqqət çəkir


Ermənistan İran və Avrasiya İttifaqı ölkələri arasında tranzit ərazi olacaq\nBaş nazir Paşinyan hesab edir ki, İran və AAİİ arasında imzalanan saziş Ermənistanın maraqlarına tam cavab verir" />\nBaş nazir Paşinyan hesab edir ki, İran və AAİİ arasında imzalanan saziş Ermənistanın maraqlarına tam cavab verir\nAvrasiya İqtisadi İttifaqı və İran arasında azad ticarət zonasının yaradılması haqda saziş imzalanıb. AAİİ və İran arasında danışıqlar Ermənistanın təşəbbüsü ilə başlamışdı. Rəsmi Yerevanın təşkilata üzv olan ölkələrlə quru sərhədi yoxdur və İranla əməkdaşlıq, hakimiyyətin sözlərinə görə, Ermənistan iqtisadiyyatının inkişafı üçün böyük imkanlar yaradır.\nBaş nazir Nikol Paşinyan bəyan edib ki, sənəd Ermənistanın maraqlarına tam cavab verir.\nEkspertlər qeyd edirlər ki, Ermənistan İran və Avrasiya İttifaqının digər ölkələri, əsasən da Rusiya üçün tranzit ərazi olacaq. Həmçinin Ermənistan üçün İran bazarı da açılacaq və Ermənistan istehsalçıları orada öz mallarını azad şəkildə təqdim edə biləcəklər.\nİranşünas Arman Vardanyanın sözlərinə görə, yüzlərlə adda mal üçün vergi rüsumu ləğv ediləcək.\n“İran indiyə qədər proteksionist iqtisadi siyasət aparırdı ki, öz yerli istehsalını qoruya bilsin: idxal olunan mallara böyük gömrük rüsumları tətbiq olunurdu, bunun da nəticəsində Ermənistan malları İran bazarına daşına bilmirdi və rəqabətə tab gətirmirdi”.\nEkspert izah edib ki, Ermənistan malları gömrük rüsumuna görə İran bazarında baha olurdu, rüsumun ləğv olunmasından sonra isə ucuzlaşacaq və rəqabətə daha davamlı olacaq.\n“Hələlik İrana neçə növ və hansı malların gömrük rüsumundan kənar ixrac ediləcəyi bəlli deyil. Saziş ictimaiyyətə açıqlanandan sonra mallar haqda daha konkret danışa biləcəyik”, – Arman Vardanyan deyib.\nRusiyanın ABŞ-da prezident seçkilərinə müdaxiləsilə bağlı araşdırmadan bir il keçir: bu gün nə məlumdur?


Hamilə vaxtı boşanan qadının vəziyyəti - Müsəlmanlar\nHamilə vaxtı boşanan qadının vəziyyəti\nSual: Ərim məni kiçik bir mübahisə nəticəsində molla kəbinindən boşadı. Boşandıqdan sonra 3 gün eyni evdə qaldıq. İndi mən 9 aylıq hamiləyəm və 2,5 aydır ki, yoldaşımdan ayrı yaşayıram. Mən uşağım üçün barışmaq istəyirəm, amma o mənə: “Gəl, razılıqlı boşanaq, mən də sənə evdəki əşyaları verim, ya da 2,5 min manat pul verim”, - deyir. Bu pul təkcə mənim qızıllarımın, yəni, mehrimin pulu belə, deyil. Bu vəziyyətdə mən nə edə bilərəm?\nCavab: Öz əşyalarınızı və kəbində verilən mehri ala bilərsiniz. Həmçinin uşaq dünyaya gələnə qədər yoldaşınız sizə nəfəqə verər və uşaq doğulduqdan sonra da verməyə davam edər.\nBununla əlaqədar ayələr belədir:\n“Analar öz övladlarını tam iki il əmizdirməlidirlər. (Bu,) əmizdirməni tamamlamaq istəyənlər üçündür. Anaların yeməyi və geyimi müvafiq qayda uşağın atasının üzərinə düşür. Heç kəs qüvvəsi çatdığından artıq yüklənməz. Nə anaya öz övladına görə, nə də ataya öz övladına görə zərər verilməlidir.” (Bəqərə, 2/233)\n“Onlara (gözləmə müddətləri başa çatanadək) imkanınız daxilində öz yaşadığınız yerdə qalmağa yer verin. Sıxışdırmaq məqsədilə onlara zərər yetirməyin (o yeri onların başına dar etməyin). Əgər onlar hamilədirlərsə, hamiləlikdən azad olana qədər onlara (malınızdan) xərcləyin. Sizin üçün uşaq əmizdirirlərsə (boşanan qadının uşağı əmizdirmək məcburiyyəti yoxdur), onların haqqını verin. Öz aranızda xoşluqla razılığa gəlin. Bir-birinizi çətinliyə salsanız, uşağı əmizdirməyi başqa bir qadına həvalə edin.” (Talaq, 65/6-7)\nBuradan belə çıxır ki, imkanı geniş olan nəfəqəni öz imkanlarına əsasən verməlidir. Ruzisi azalmış olan da Allahın ona verdiyi qədərindən nəfəqə ödəməlidir. Allah heç kəsi verdiyi imkandan artıq bir şeyə görə cavabdeh etmir. Allah bir çətinlikdən sonra bir asanlıq-rahatlıq yaradacaqdır.\nSiz övladınızı dünyaya gətirdikdən sonra başqa bir kişiyə ərə getmək hüququna malik olursunuz. Lakin əgər razılığa gəlsəniz, təzədən sabiq ərinizlə evlənə bilərsiniz.


Qabun gürzəsi - Uşaq Bilik Portalı\nQabun gürzəsi və ya kassava (Bitis gabonica) - Sahara səhrasının cənub bölgələrində, Afrikanın tropik meşələri və savannalarında rast gəlinən gürzə növüdür. Bütün gürzələr kimi, zəhərlidir. Bitis cinsinin ən iri, gövdəli üzvüdür və uzunluğu 5 santimetrə qədər olan uzun köpək dişlərinə və kral kobradan sonra ikinci öldürücü zəhərə sahibdir.\nYağış meşələrində, tropik və subtropik meşələrdə, Qərbi, Mərkəzi, Cənubi və Şərqi Afrikadakı savanna meşələrində geniş yayılmışdır. Əsasən nəmli yaşayış yerlərinə üstünlük verir.\nQabun gürzəsi enli gövdəli gürzələrdən biridir. Gövdəsi 47 sm-ə qədərdir, bədən uzunluğu isə 1.8-2 m-dir. Başı çox böyük və enlidir, üçbucaq şəklindədir, bədəndən dar boynu ilə ayrılmışdır.\nİlan ilk dəfə 1854-cü ildə Exidna Gabonika kimi təsvir edilmişdir. Qabun adı ilana Portuqaliyalılar tərəfindən verilmişdir.\nQabun gürzəsi gecələr fəaldır. Ləng hərəkətlidir. Ümumiyyətlə pusquda ov edirlər, tez-tez hərəkət etmədən uzun müddət keçirir, uyğun ovun keçməsini gözləyirlər, baxmayaraq ki, əsasən gecənin ilk altı saatı ərzində fəal ov etdikləri bilinir.\nQananın Kumasi şəhərində, mütəmadi olaraq təqribən 500 m məsafədəki meşə olan açıq sahədəki tövlələrin yanında gürzələr fermerlər tərəfindən öldürülürdü - bu, otlaqda siçovul ovladıqlarına işarədir. Ümumiyyətlə çox dözümlü ilanlardır, ələ götürüldükdə belə, əksər gürzələrdən fərqli olaraq nadir hallarda dişləyir və fısıldayırlar.\nBədənlərinin böyük və ağırlığına görə yetkin fərdlər asanlıqla bir dovşanı yeyə bilərlər. Şikar yanlarından keçəndə onu çox tez vururlar, böyük dişləri ilə tuturlar və ölməsini gözləyirlər. Bu davranış digər gürzə növlərindən çox fərqlidir. Bu ilanlar göyərçinlər, dəniz quşları və çöl siçanları, siçovullar, həmçinin dovşanlar da daxil olmaqla bir çox müxtəlif quş və məməlilərlə qidalanırlar. Ağac meymunları, kist quyruqlu kirpi (Atherurus) və hətta kiçik bir kral antilopu (Neotragus) kimi daha iri heyvanların da bu gürzələrin qurbanı olduğu bildirilir.\nİnsanlarda qabun gürzəsi dişləməsi sürətli və nəzərəçarpacaq dərəcədə şişkinliyə, şiddətli ağrıya, şoka və lokal qabarıqlığa səbəb olur. Digər simptomlar arasında koordinasiya edilməmiş hərəkətlər, bağırsaq sancısı, sidik ifrazı, dil və göz qapaqları şişməsi, qıcolmalar və şüur itkisi ola bilər. Ani hipotansiyon, ürək zədələnməsi və nəfəs darlığı mümkündür. Daxili qanaxma nəticəsində qan laxtalanmaya bilər, bu da hematuriyaya və qanlı qusmaya səbəb ola bilər. Yerli toxuma zədələnməsi cərrahi müdaxiləyə gətirib çıxara bilər, hətta ölümlə belə nəticələnməsi mümkündür.


Anar Abbasov: Son aylarda Azercell LTE istifadəçilərinin sayı yüksək sürətlə artmaqdadır\n30-05-2018 / 12:22\nTexnologiyanın sürətli inkişafı və yeni texnoloji trendlərin genişlənməsilə 4G şəbəkəsi tədricənəsas mövqeyi əlinə almağa başlayır. Bütün dünyada artıq geniş şəkildə istifadə olunan 4G şəbəkəsinin Azərbaycanda tətbiqi isə 2012 -ci ildən etibarən Azercell şirkəti tərəfindən başlanılıb.Bəs bu şəbəkəndən istifadə bu gün Azərbaycanda nə dərəcədə aktualdır?\nBu barədə Xeberler.az Azercell şirkətinin Texnologiyalar departamentinin şəbəkə texnologiyaları üzrə mütəxəssisi Anar Abbasovla müsahibəni sizə təqdim edir.\nBildiyimiz kimi, Azercell ölkəmizdə geniş 4G şəbəkəsinə malikdir. Hal hazırda, 4G şəbəkəsi ölkəmizin hansı regionlarında dəstəklənir? Və yaxın gələcəkdə hansı regionlar bu xidmətin üstünlüklərindən faydalana biləcək?\n- Bütövlükdə Azərbaycanda 4G xidmətinin Bakı şəhərində və daha sonra bölgələrdə ilk dəfə olaraq məhz Azercell tərəfindən istifadəyə verilməsi şirkətimizin bu texnologiya üzrə də liderliyini nümayiş etdirir. Hal-hazırda Bakı, Sumqayıt və ümumilikdə Abşeron yarımadası xaric əlavə 9 regionda da bizim LTE xidmətimiz var. Bizim planımızda bu ilin sonuna kimi əlavə 32 rayonda da LTE servisinin\nistifadəyə verilməsi yer alır.\nBakıda, Azercell -in 4G şəbəkəsi üzrə nə qədər baza stansiyası mövcuddur? Mövcud baza stansiyalar 4G -nin tam sürətindən istifadəyə imkan verirmi?\n-Onu qeyd edim ki, 4G sürəti baza stansiyasının verdiyi sürətdən əlavə abonentlərin işlətdikləri cihazlardan da asılıdır. Yəni bizdə internet nə qədər sürətli olsa da abonentlərin cihazları onu dəstəkləməsə onlar 4G sürətindən maksimum istifadə edə bilməyəcəklər. Biz bazara baxanda görürük ki, 4G avadanlıqlarının çoxu ən son LTE-ni dəstəkləmir. Və dolayısı ilə də abonentlər tam olaraq 4G sürətindən istifadə edə bilmirlər. Lakin bundan əlavə 4G-nin sürəti tezlik resurslarından asılıdır. Hazırda mövcud tezlik resurslarında Azercell maksimum 4G sürətini təmin edir.\n3G ilə müqayisədə, Azercell istifadəçiləri 4G -yə keçid etməklə əsasən hansı üstünlükləri əldə edirlər?\n- Texniki üstünlüklərdən danışmaq istərdim. Biz qlobal olaraq nəzər salsaq görürük ki, dünya üzrə data trafiki artan trenddə inkişaf edir. Son 1 ildə data trafiki dünya üzrə 65% artıb və bu data trafikin\ndə böyük bir qismi videofayyların üzərinə düşür. Data trafikin təqribi olaraq 40%-dən bir qədər çoxu sosial şəbəkələrə, yarısından çoxu isə videoların üzərinə düşür. Həmçinin müşahidə olunur ki, smartfonlar inkişaf edirlər və böyük ekranlı smartfonlar meydana gəlir. Dolayısı ilə bu smartfonlarda\nyüksək keyfiyyətli videoların baxılması üçün 3G yetərli deyil. Ona görə də 4G aktuallığı bu məsələdə ortaya çıxır. Hətta 4K keyfiyyətini dəstəkləyən mobil telefonlar var. Məhz bu cür cihazlarda videolara 3G vasitəsilə baxanda keyfiyyət problemi yaşanır. 4G-nin əsas üstünlüyü yükləmə və ötürmək sürətidir. Məsələn 3G vasitəsilə praktiki olaraq yükləmə sürəti saniyədə 10-15 Mbit-dirsə, LTE-də bu,\nsaniyədə 80 Mbit-dir. Ötürmə sürətində isə 3G-də saniyədə 2-3 Mbit olursa, LTE-də saniyədə 30 Mbit olur. Yəni 3G-dən 10 dəfə çox. Beləliklə ən böyük üstünlük yükləmə və ötürmə sürətinə verilir. Həmçinin qoşulma zamanı 4G-də daha sürətli olduğuna görə Skype və WhatsApp kimi tətbiqlərdə ünsiyyətdə olarkən gecikmələr az olur. Yəni sürət yüksək olduğundan 4G daha yaxşı performans sərgiləyə bilir.\nAzərbaycanda 4G istifadəsi nə qədər kütləvi hal alıb? Məsələn, sizdə olan və ictimaiyyətə açıqladığınız rəqəmlər varmı?\n- Əldə etdiyimiz məlumatlara əsasən müşahidə edirik ki, ki, 4G aktiv abunə sayımız 80%, data trafik isə 8 dəfə artıb. Qeyd etdiyim kimi yeni smartfonların bazara daxil olması ilə bəzi istifadəçilərin 4G- yə sürətli axını davam edir. Yəni biz gözləyirik ki, bu trend olduğu kimi davam edəcək.\n4G, 3G -dən fərqli olaraq internet istifadəsində nə qədər sürət təklif edir? Niyə istifadəçilər 4G -yə keçid etməlidirlər?\n- Nəzəri deyil. Çünki nəzəri rəqəmlərdən bəhs etməyəcəm. Çünki nəzəri rəqəmlər o qədər yüksəkdir ki, bəlkə də bazarda onu dəstəkləyən smartfon yoxdur və nəzəri rəqəmi yalnız laboratoriya şəraitində almaq mümkündür. Bu baxımdan praktik danışacam. 3G-də qeyri-pik saatlarında yükləmə sürəti saniyədə 10-15 Mbit olur. 4G-də isə bu göstərici saniyədə 80-90 və hətta 100 Mbit-ə kimi\nqalxır. Ötürmə sürəti qeyri-pik saatlarda 3G-də saniyədə 2 və bəzən 3 Mbit təşkil edir.4G-də isə saniyədə 35-40 Mbit olur. Təbii ki, bu rəqəmlər yerindən asılı olaraq və eyni anda internetdən istifadə edən istifadəçilərin sayına görə dəyişirlər. Lakin 4G eyni anda daha çox istifadəçiyə daha yüksək internet sürəti nümayiş etdirməyə qadirdir.\n4G -yə keçid edən istifadəçilərin sayı artan templə davam edir. 2017 -ci il ilə müqayisədə 2018 -ci ilin birinci rübünə olan rəqəmlər bu barədə nə deyir?\n- Son aylarda LTE istifadəçi sayımız 24% artıb və biz regionlar ilə Abşeron yarımadasında LTE şəbəkəmizi genişləndirməyə davam edirik. Yəni şəbəkəmiz genişlənirsə, daha yeni abonentlər LTE- yə cəlb olunur. Əlavə olaraq buna təkan verən bizim HSS-də (Home Subscriber Server) həyata keçirilmiş layihəmiz oldu. Belə ki, əvvəllər bəzi abunəçilərin SIM kartları LTE-ni dəstəklədikləri halda\nLTE-yə keçə bilmirdilər. Bunun üçün onlar Azercell-in müştəri xidmətlərinə yaxınlaşmalı olurdular. İndi isə bu yeni layihə nəticəsində abunəçilərin SIM kartlarının LTE-ni dəstəklədikləri halda onlar avtomatik olaraq LTE-yə keçid edirlər. Həm bu fakt, həm də şəbəkəmizin genişlənməsi hesabına abunəçilərimizin sayı durmadan artır.\n4G şəbəkəsinin gücləndirilməsi mövzusunda Azercell hansı addımları atır? Və bu il üçün olan planlar haqqında danışın, zəhmət olmasa.\n- Əvvəldə də qeyd etdiyim kimi biz bu ilin sonuna kimi 32 rayonda LTE servisinin dəstəyini verməyi planlaşdırırıq. Əlavə olaraq Bakı-Abşeron ərazisində LTE sürətinin 50% artırılması üzrə planlar var və ilin sonuna kimi onlar həyata keçiriləcək. Yəni sonda Bakı-Abşeron ərazisində Azercell-in LTE sürəti 50% artacaq və üstəgəl 32 rayonda LTE servisimiz olacaq.\nNövbəti illər ərzində Azercell -in, 4.5G və 5G -ni tətbiq etmək planı varmı?\n- 4.5G-nin aktiv edilməsi yalnız texniki hazırlıq deyil, əlavə tezlik resurslarınən mövcudluğundan da asılıdır. Bu yeniliyin nə zaman tətbiq ediləcəyi barədə konkret mülahizə sürmək qeyri-mümkündür.\n5G barəsində isə mən şəxsən onu demək istərdim ki, düşünürəm, yerli bazar hələ 5G-yə hazır deyil.\nYəni ümumilikdə götürəndə bazarda 5G-ni dəstəkləyən smartfon yoxdur. Həmçinin 5G özü standart olaraq hazır deyil. İlkin olaraq ola bilər ki, 5G servisi 2020-ci ildə Koreyada keçiriləcək Olimpiya Oyunlarında istifadəyə verilsin. Yəni 5G hələkiqlobal müstəvidə tam olaraq hazır olmadığına görə\nAzercell 4.5G-nin üzərində çalışır. Onu da qeyd edim ki, Azercell-in istifadə etdiyi baza stansiyaları yeni nəsil baza stansiyalarıdır və onların hamısı 5G dəstəklidir. Bu o deməkdir ki, bizim 5G-yə\nkeçidimiz çox asan olacaq. Çünki istifadə etdiyimiz avadanlığın hamısı yeni nəsil avadanlıqlardır.\n5G-dən istifadə etmək üçün isə daha geniş tezlik zolağına ehtiyac var. Bu aspektlərin hamısı həll olunsa və bazarda tam tələbat yaranarsa, ümid edirəm ki, biz 5G-ni də tezliklə aktiv edəcəyik.\n4G texnologiyasının tətbiqi: Azərbaycanda və dünyada\nAzercell :“2017-ci il Azərbaycan bölgələrində 4G ilidir”\nHSS serveri nədir?


Iteca Caspian LLC - BIHE və Beauty Azerbaijan sərgilərin açılışına həsr olunmuş mətbuat konfransı keçirildi.\nBIHE və Beauty Azerbaijan sərgilərin açılışına həsr olunmuş mətbuat konfransı keçirildi.\n18-20 sentyabr tarixində Bakı Ekspo Mərkəzində 21-ci Azərbaycan Beynəlxalq Səhiyyə (“BIHE 2015”) sərgisi keçiriləcək. Artıq 21 ildir ki, bu sərgi tibbi müəssisələrin əməkdaşları, müasir tibbi avadanlıqların təchizatçıları, habelə əczaçılar və alimlər arasında peşəkar əlaqələrin qurulması və təcrübə mübadiləsi üçün platforma olmaqla yanaşı, Azərbaycanda səhiyyə sisteminin daha da səmərəli olmasına kömək edir. “BIHE” sərgisi Azərbaycan Respublikası Səhiyyə Nazirliyi, Azərbaycan Stomatologiya Assosiasiyası, Azərbaycanda İxracın və İnvestisiyaların Təşviqi Fondu (AZPROMO) və Azərbaycan Respublikası Sahibkarlar (İşəgötürənlər) Təşkilatları Milli Konfederasiyasının (ASK) dəstəyi ilə keçirilir. “BIHE” sərgisi Ümumdünya Sərgi Sənayesi Assosiasiyasının (“UFI”) xüsusi nişanı ilə təltif olunub və bu nişan tədbirin təşkilati keyfiyyətini və yüksək statusunun dünya ictimaiyyəti tərəfindən qəbul edilməsini təsdiq edir. Sərginin təşkilatçıları qismində “Iteca Caspian” və “ITE Group” şirkətləri çıxış edirlər.\nBu il sərgidə Böyük Britaniya, İran, Çin, Latviya, Finlandiya, Almaniya ABŞ, İsveçrə və digər ölkələr də daxil olmaqla, ümumilikdə, dünyanın 19 ölkəsindən 189 şirkət iştirak edir. Çex Respublikası sərgidə 10 aparıcı tibbi şirkətin bölüşəcəyi milli stendlə çıxış edəcək. Daha bir milli stend isə Rusiya Federasiyasının 27 şirkətini bir araya gətirəcək. Rusiya şirkətlərinin Bakıda təşkil olunan sərgidə iştirakı Rusiya Federasiyası Sənaye və Ticarət Nazirliyi tərəfindən dəstəklənir. İlk dəfə olaraq, Türkiyənin tibbi turizmlə məşğul olan şirkətləri birgə milli stendlə çıxış edəcəklər. İranın əczaçılıq şirkətləri də böyük fəallıq nümayiş etdirirlər. Beləliklə, bu il “BIHE” iştirakçılarının təxminən 60%-ni xarici şirkətlər təşkil edir. Yerli eksponentlər nəhəng dünya istehsalçılarının tərəfdaşı olan tibbi avadanlıqların aparıcı distribyutorları tərəfindən təmsil olunacaq. Yerli distribyutorlar arasında “ARASH Medical”, “Besan”, “Vitta”, “Labservis” və digər şirkətlər yer alır. Ümumilikdə, sərgi iştirakçılarının sayı ötən il keçirilmiş sərgi ilə müqayisədə 12% çoxdur.\n“BIHE 2015” sərgisinin ekspozisiyası səhiyyə sahəsinin bütün əsas bölmələrini, o cümlədən tibbi və laboratoriya avadanlıqları, birdəfəlik istifadə materialları, dərman preparatları, tibbi alətlər, eləcə də uşaq qidaları kimi sektorları əhatə edir. Sərginin builki yenilikləri arasında orqanizmdə qanın maksimum dəqiq və ətraflı analizini həyata keçirən aparat, ana bətnində döl qüsurlarını erkən diaqnostika edən ən son aparatlar, xəstənin bədən vəziyyətinin tənzimlənməsi üçün müxtəlif funksiyalı ən yeni əməliyyat kürsüsü, müxtəlif yeni əczaçılıq preparatları və digər məhsullar yer alır.\nSərgi “Tibbi turizm” sektorunu fəal şəkildə inkişaf etdirir və bu il sözügedən sektor çərçivəsində xaricdə müalicənin təşkil ilə məşğul olan 30-dan artıq klinika və şirkət öz xidmət və imkanlarını nümayiş etdirəcək. Bunların arasında Gürcüstan, Latviya və Türkiyənin klinika, sanatoriya və müalicə mərkəzləri var. Sərgidə xarici klinika, sanatoriya və istirahət evləri ilə yanaşı, insanları müalicə üçün xaricə göndərən turizm şirkətləri də iştirak edəcək. Bu il “Tibbi turizm” sektoru Türkiyə Turizm Agentlikləri Assosiasiyası (TURSAB) tərəfindən dəstəklənir.\nBuilki sərginin fərqli cəhəti ən maraqlı və aktual sənaye mövzularına toxunan geniş işgüzar proqram olacaq, belə ki, sentyabr ayının 18-də Rusiya əczaçılıq və tibb sənayesinin “Rusiya-Azərbaycan: əczaçılıq və tibb sənayesi - bu gün və sabah” mövzusunda forum-sərgisi keçiriləcək. Forumun iştirakçıları arasında tibb avadanlıqlar və birdəfəlik istifadə materiallarının istehsalçıları, əczaçılıq şirkətləri, Rusiya Federasiyasının foruma maraq göstərən dövlət strukturları, eləcə də səhiyyə sektoru çərçivəsində fəaliyyət göstərən yerli şirkətlər olacaq.\nSentyabr ayının 19-da Bakı Ekspo Mərkəzində “Mamalıq, ginekologiya və neonatologiya sahəsində müasir diaqnostika və müalicə metodları” mövzusunda 9-cu elmi-praktiki konfrans təşkil olunacaq. Azərbaycan Respublikası Səhiyyə Nazirliyi və “Ginekologiya və Perinatologiyanın İnkişafına Dəstək” İctimai Birliyinin dəstəyi ilə keçirilən bu konfransda mütəxəssislər ən yaxşı təcrübələrini öz həmkarları ilə bölüşə biləcəklər. Həmçinin, builki yeniliklərdən biri də tibbi turizm sektoru çərçivəsində “B2B” formatlı korporativ görüşlərin təşkili olacaq. Sentyabr ayının 19-da Bakı Ekspo Mərkəzində “Aktual kardiologiya problemləri” mövzusuna həsr olunmuş 10-cu elmi-praktiki konfrans keçiriləcək. Konfransda yerli və xarici mütəxəssislər iştirak edəcəklər. Daha bir konfrans isə sentyabr ayının 19-da Türkiyə Turizm Agentlikləri Assosiasiyası (TURSAB) tərəfindən təşkil olunacaq və bu konfransda “Tibbi turizm” sektorunun inkişaf məsələlərinə toxunulacaq.\n“BIHE” sərgisi ilə paralel daha iki tədbir - 10-cu Yubiley Azərbaycan Beynəlxalq Stomatologiya (“Stomatology Azerbaijan 2015”) və 9-cu Azərbaycan Beynəlxalq Gözəllik və Estetik Tibb (“Beauty Azerbaijan 2015”) sərgiləri keçiriləcək. “Stomatology Azerbaijan 2015” sərgisinin iştirakçıları yeni stomatoloji avadanlıqlar və birdəfəlik istifadə materiallarını nümayiş etdirəcəklər.\n“Beauty Azerbaijan 2015” sərgisində Azərbaycan, Almaniya, Bəhreyn, Kanada, Çin, Rusiya, Türkiyə və digər ölkələri təmsil edən 15 şirkət iştirak edəcək. Ənənəvi olaraq, sərginin bütün ziyarətçilərini yeni şirkətlər, yeni sənaye məhsulları, peşəkar mütəxəssislər və gözəllik salonları üçün maraqlı təkliflərlə tanışlıq gözləyir. Sənayenin yeni məhsullarını təkcə xarici istehsalçılar deyil, həm də Azərbaycan üçün yeni olan kosmetologiya və ətriyyat məhsullarını anons etmək məqsədi ilə bu sərgidən platforma kimi istifadə edən yerli distribyutorlar təqdim edəcəklər. Onların arasında “BTL”, “ZNK”, “Vitta Estetik” və s. şirkətlər var.\nBeləliklə, bu 3 gün ərzində sərgilər köhnə tərəfdaşların və həkimlərin görüş yerinə çevrilməklə yanaşı, yeni əməkdaşlıq əlaqələrinin qurulmasına da kömək edəcək, habelə bazarın qiymətləndirilməsi, perspektiv müqavilələrin imzalanması və sərmayələrin yatırılması üçün əla imkan yaradacaq. Sərgilərin gedişatında Azərbaycanın hər bir bölgəsindən gələn mütəxəssislər xarici və yerli şirkətlərin məhsulları ilə şəxsən tanış olmaq və yeni təklifləri qiymətləndirmək üçün imkan əla əldə edəcəklər. Sərgilərdə qazanılmış yeni biliklər və təcrübə mübadiləsi ölkədə ixtisaslaşmış tibbi yardımın keyfiyyət baxımından yüksəldilməsinə və estetik tibb sahəsinin inkişaf etdirilməsinə imkan verəcək.\n2015-ci ildə keçirilən bütün sərgilərin rəsmi tərəfdaşları “Jumeirah Bilgah Beach Hotel Baku” və “Qafqaz Point Hotel” mehmanxanaları (rəsmi otellər), “Greenwich Travel Club” şirkəti (rəsmi turoperator) və təhlükəsizlik üzrə rəsmi tərəfdaş “SafeLife” şirkətidir. Sərgilər barədə ən son məlumatlar operativ surətdə sərgilərin veb-saytlarında və sosial şəbəkələrdə yerləşdiriləcək. Sərgi ziyarətçilərinin rahatlığı üçün metronun “Koroğlu” stansiyasından Bakı Ekspo Mərkəzinə və geriyə hərəkət edən xüsusi avtobuslar ayrılmışdır.


DünyaMüsahibəYazarlarProjeMədəniyyətMənəviyyatReportajİdmanMaraqlıYaşamAstrologiyaXəbər xəttiAnalitikaOxucu poçtuBizim qonaqMətbuat bugünGüney hadisələriYavru Vatanın səsiQarabağ xəbərləriKİVDF layihələriMəzən olsunVaxt axarıFoto faktVideoSözsüzDünyanın bu üzüHadisəTəhsilSəhiyyəŞou-biznesRegionSosialTexnologiyaQalmaqal Azərbaycanın bank sektoru çökmə ərəfəsində\nYAYIM TARİXİ: 10 Yanvar 2017 08:55 Tweet\nProblemli kreditlər və dollar oyunu ölkə iqtisadiyyatını da məhv edə bilər; ekspertlər həyəcan təbili çalır...\nBankların kredit probleminin həll ediləcəyi artıq mümkünsüz işə çevrilməkdədir. Birinci devalvasiyanın ikinci “ildönümü” yaxınlaşsa da, hələ də dollar kreditləri ilə bağlı problem həll olunmayıb. Üstəlik, problemin həlli istiqamətində hansısa normal addımın atıldığı da görünmür. Problemin həlli rəsmilərin müəyyən açıqlamalarından irəli getməyib. Nəticədə ölkədə təkcə dollar kreditlərinin deyil, ümumilikdə kreditlərin geri qaytarılmasında ciddi problem yaranıb. Ekspert Əkrəm Həsənov məsələ ilə bağlı musavat.com-a bildirib ki, artıq ölkənin ödəniş sistemi iflic olub, heç kim ödəniş etmir: “Hamı gözləyir ki, devalvasiya olacaq. Sahibkarlar da fəaliyyətlə məşğul ola bilmirlər. Ona görə ki, onlar öz mallarını ucuz manata satmaq istəmirlər. Qiyməti dollara bağlamaq isə qanunsuzdur. Buna görə belə iflic vəziyyət yaranıb. Növbəti kəskin devalvasiyalar isə ölkədə kütləvi qiymət artımına aparacaq. Çünki biz ən sadə malları belə idxal edirik, xaricdən dollarla alınır. Valyutamızın dəyərdən düşməsi məhz ona gətirəcək ki, ölkədə bütün qiymətlər qalxacaq. Bu baxımdan, ürəkaçan bir vəziyyət deyil”.Ekspertin sözlərinə görə, ötən il ölkənin bank sistemi faktiki olaraq çöküb: “11 bank bağlanıb. Qalanlarının da vəziyyəti çox pisdir. Bu il azı 10 bank da bağlanacaq. Əmanətlərin banklardan çıxarılması prosesi güclənəcək. Faktiki olaraq pul kütləsi xeyli azalacaq. Bankların problemli kreditləri, dollar kreditləri ilə bağlı məsələ dolların bahalaşması fonunda daha da gərginləşəcək. Bu il bank-borclu münasibətləri daha da şiddətlənəcək. Əhalinin əlindən əmlakının alınması artacaq. Hökumət isə mövcud qanunvericiliyi dəyişdirməyə hazırlaşır. İqtisadiyyatla bağlı ”yol xəritələri"ndə bu göstərilib. Borcluların əlindən əmlakının alınması, icra proseslərinin, girovların satılmasının tezləşdirilməsi kimi məsələlər var. Bunlar borc verənin hüquqlarını müdafiə mexanizmi olacaq. Əgər istehlakçının ödəmə qabiliyyəti yoxdursa, özünü müflis elan edə biləcəkmi? Yəni bununla bağlı bir çox suallar yaranır. Amma hələlik belə görünür ki, bu il bu problem daha da ağırlaşacaq. Sahibkarların banklara borcları var. Sahibkarlara dair də belə tədbir görülməsə, onlara öz borclarını uyğun şərtlərlə qaytarmaq üçün şərait yaradılmasa, onlar borclarını qaytarmayacaqlar. Bu da bütövlükdə bank sisteminə böyük zərbə vuracaq".Ekspert həmçinin qeyd edib ki, bankla yazılı razılıq əldə etməyincə, borcluların kreditlərini ödəməsi onların Azərbaycanın zərərinədir: “Borclu vətəndaşlarımız tez-tez soruşur: ”Dollar kreditim var. Bank dedi ki, köhnə məzənnə ilə ödə, mən də ödədim, amma indi məzənnə fərqini də tələb edir. Nə edim?" Həm manat, həm də dollar kreditlərinə dair başqa sual da verirlər: “Bir az gecikməm oldu, amma sonra bankla razılaşıb ödəməyə davam etdim və krediti bağladım. Lakin indi bank deyir ki, hələ xeyli borcum qalıb, çünki ödənişlərimin çox hissəsi cərimə kimi tutulub. Bu necə ola bilər?” Belə hallar ona görə baş verir ki, insanlarımız sadəlövhcəsinə bankların şifahi vədinə inanır. Heç bankirin sözünə inanmaq olar? Qətiyyən olmaz! Bankla hər hansı razılığa gəlmisinizsə, mütləq onun yazılı şəkildə ifadə edilməsini tələb edin. Məsələn, götürək dollar kreditlərini. Bank güzəştə getmək istəmir. Amma bilir ki, sizə bunu desə, ödənişləri dayandıra bilərsiz. Odur ki, yalandan vəd verir ki, sən əvvəlki məzənnə ilə ödə, narahat olma. Siz də ödəyirsiz, amma bank ödənişi yeni məzənnə ilə uçota alır və nəticədə borcunuz nəinki azalmır, bəlkə də artır, çünki bank gecikməni də qeydə alır və cəriməni də yükləyir. Sonra siz etiraz edəndə, bank deyir ki, aramızda elə razılıq olmayıb, canın çıxsın, məzənnə fərqini də, cərimələri də ödə. Böyük ehtimalla, heç olmasa üzünə tüpürmək üçün sizə vədi vermiş adamı da tapmayacaqsız: ya işdən çıxıb, ya da başqa bölməyə keçirilib". Ə.Həsənovun sözlərinə görə, ikinci məsələ də banklarımızın məşhur fırıldaqlarından biridir, bu da gecikdirilmiş borc üzrə ödənişdən ilk növbədə dəbbə pulunun, cərimənin, sonra faizlərin və yalnız yekunda əsas borcun tutulmasıdır: “Bu gedişlə də vətəndaş ömrünün axırına kimi banka borclu qalacaq. Lakin bunu əvvəldən bilmir. Çünki əksər hallarda bank ödənişdən cərimənin tutulduğunu vətəndaşa heç demir. Vətəndaş hərdən vaxtında, hərdən də gecikdirmə ilə birtəhər ödənişini davam etdirir. Düşünür ki, borcu azalır, lakin azalmır. Amma bunu gec başa düşür. Onda başa düşür ki, borcun tam və ya xeyli hissəsinin ödənildiyini zənn edir, bank isə ona: ”Nə danışırsan, sənin bizə hələ filan qədər borcun qalıb", deyir". Ekspert belə halda, vətəndaşın nə etməli olduğuna da aydınlıq gətirir: “Kredit müqavilələrində borclunun ödənişindən ilk növbədə cərimənin tutulması haqda müddəa qanunsuzdur. Belə ki, Mülki Məcəllənin 440.2-ci maddəsinə əsasən, əgər tələblərin icra müddətləri eyni vaxtda çatarsa, icrası borclu üçün daha ağır olan tələb birinci növbədə ödənilməlidir. Əlbəttə ki, əsas borc borclu üçün daha ağır tələbdir, çünki üstünə faiz gəlir. Buna görə də cərimənin ilk növbədə tutulması qanunsuzdur. Gecikdirilmiş borcunuzu ödəmək istədikdə, əmin olun ki, ödənişinizdən cərimə tutulmayacaq. Buna görə banka təklif edin ki, ya kredit müqaviləsindən cərimə haqda müddəanı çıxartsın, ya da ödənişlərinizdən cərimənin tutulmayacağı barədə sizinlə yazılı razılaşma bağlasın. Hər ödənişinizdən sonra da bankdan yenilənmiş və bankın imza və möhürü ilə təsdiqlənimiş ödəniş qrafikini tələb edin. Həmin qrafiki yoxlayıb əmin olun ki, ödənişiniz məhz əsas borcun və faizlərin ödənişi kimi nəzərə alınıb. Lap elə indinin özündə də gedin banka və yenilənmiş ödəniş qrafikini tələb edin. İndiyədək etdiyiniz ödənişləri ilkin ödəniş qrafiki ilə tutuşdurun. Sizi əmin edirəm ki, əksəriyyətiniz ciddi fərqlər tapacaqsız. Özünüzü aldatmağa qoymayın. Bank təklifinizi qəbul etməsə, krediti qətiyyən ödəməyin. Qoy bank sizi məhkəməyə versin. Sizi əmin edirəm ki, ömrünüzün sonunadək cərimə ödəməkdənsə, işə məhkəmədə baxılması qat-qat yaxşıdır. Əvvəla, ona görə ki, məhkəmədə bankın yol verdiyi qanun pozuntularını mübahisə edə bilərsiz. Məsələn, faizlərin qanuna zidd olaraq ildə bir dəfə deyil, ayda bir dəfə tutulmasını, ödənişlərinizdən ilk növbədə cərimənin tutulmasını və s. Digər tərəfdən isə Mülki Məcəllənin 467-ci maddəsini nəzərə alın: ”Məhkəmə işin hallarını nəzərə alaraq tənasübsüz surətdə yüksək dəbbə pulunu azalda bilər. Tənasüb müəyyənləşdirilərkən kreditorun həm əmlak mənafeləri, həm də bütün əsaslı mənafeləri nəzərə alınır. Dəbbə pulu ödənildikdən sonra onun miqdarının azaldılması istisna edilir". Yəni məhkəmədə dəbbə pulunun azaldılmasını tələb edə bilərsiz. Əksər hallarda məhkəmələr bu tələbi təmin edir. Lakin dəbbə pulunu artıq ödəmisinizsə, məhkəmə əvvəlki ödənişlərinizi azalda bilməyəcək. Düzdür, ödənişlərinizdən ilk növbədə dəbbə pulunun tutulmasının qanunsuz olduğunu yenə də sübut edə bilərsiz, amma hər halda bu, daha çox səy və vaxt tələb edir. Onu da nəzərə alın ki, banklar indi problemli kreditlərin içində batır. Buna görə də kreditini az-çox ödəyən borclu öz iradəsini banka diktə edə bilər. Bankın onsuz da başqa yolu yoxdur. Ya növbəti və ona baha başa gələn məhkəmə prosesinə başlamalı olacaq və az-çox hansısa ödənişdən məhrum olacaq, ya da heç olmasa müntəzəm olaraq hansısa ödənişi alacaq. Buna görə də haqqınızı tələb edin. Cərimələri silməyincə, sizdən onları tutmadıqlarına əmin olmayınca, kreditləri ödəməyin".Ekspertlər qeyd edir ki, bank sistemi faktiki olaraq çökmüş durumdadır: Heç bir bank dollar satmırsa, hətta bankın özünün verdiyi dollar hesab-kartında əməliyyat həyata keçirmək mümkün deyilsə, bu, bank sisteminin artıq məhv olduğunun göstəricisidir. Ekspertlər bildirir ki, hökumət təcili olaraq bank sistemində vəziyyəti tənzimləməlidir. Əks təqdirdə növbəti devalvasiya baş verəcək, iqtisadiyyat da çökə bilər. RÖYA 0 dəfə oxunub\nNovella Cəfəroğlu: “Hökumətə nə qədər çox təzyiq olursa, o qədər də müqavimət göstərir”\nRuscaya üstünlük verən “elit” azərbaycanlılar - ana dilinə laqeydliyin səbəbləri\nBakıxanovdakı söküntü ayrı-seçkiliyi sakinləri ayağa qaldırıb


Paslanmaz Toxunma Strips, Brass Toxunma Studs, tunc toxunma Strips - JBP\nToxunma göstəricilər / TGSI\nPaslanmayan polad toxunma göstəriciləri\nBrass toxunma göstəriciləri\nBronze toxunma göstəriciləri\nAluminum toxunma göstəriciləri\nPlastic toxunma göstəriciləri\nCNC imal məhsulları\nCNC freze məhsulları\nCNC hissələri dönüş\nCNC möhürlənmiş hissələri\nPlastik enjeksiyon məhsulları\nPlastik injection qəliblənmiş hissələri\nInjection qəliblənmiş məhsulları\nRubber qəliblənmiş məhsulları\nBiz JBP GROUP (HK) CO filialı şirkətidir., LIMITED. toxunma torpaq səth göstəriciləri və digər CNC imal metal məmulatlarının istehsalı edilməsi artıq 16 il zəngin təcrübəsi ilə. Bizim əsas bazar Avstraliya, Yeni Zelandiya, Yaponiya, ABŞ, Almaniya, Fransa və digər Avropa ölkələrində keçir. Biz inkişaf etmiş avadanlıq və ixtisaslı texniki personal ilə təmin olunur bizə yüksək səviyyəli R & D qabiliyyəti təmin edir.\nBizim məhsullar Material daxildir: Marine Grade paslanmayan polad, mis, mis, alüminium, sink ərintisi və ətraf dostu rezin və plastik.\naşağıdakı kimi zavodun üstünlük düşür:\n1, aparıcı R & D qabiliyyəti ilə metal hissələri istehsal 16 il zəngin təcrübəsi var. Bizim əsas bazarları Avropa, Şimali Amerika, Avstraliya və Asiya var. Biz yerli qanun və qaydalara uyğun olaraq keyfiyyətli məhsul təmin edə bilər.\n2 Biz il üçün bir neçə güclü beynəlxalq əməkdaşlıq ilə olmuşdur. məhsullar haqqında yaxşı bilirik texniki təcrübəli 20 ildən çox var. Beləliklə, biz sürətli çatdırılması əsasında keyfiyyətli məhsul təmin etmək üçün edə bilərlər ki, sizi əmin edə bilərsiniz.\n3, bizim zavod ixtisaslı mühəndislər gəlir və lazım gələrsə bəzi yeni dizayn layihələri üçün sizə yardım edə bilər. Biz dizayn yaxşı və bizim əsas məhsulları tətbiqi haqqında yaxşı bilirik.\n4 Biz idxal və ixrac lisenziya var.\n5, bizə digər materiallardan bəzi maddələr təmin stabil sub-podratçılar onlarla var.\nBizim zavod Cixi, dəniz üzərində məhz uzun körpü Hangzhou Bay Bridge, cənub sonunda yerləşir. Bu, yalnız bir və Pudong Airport yarım saat və Xiaoshan Airport 1 saat, avtomobil bizim fabrikə Ningbo hava limanından yarım saat edir. Bizə ziyarətə gələn varsa, aldığınız üçün bizə müraciət edin.\nHər hansı bir sualınız varsa, bizə müraciət etməkdən çəkinməyin edin.\n>> Daha ətraflı\nTGSI-010 Paslanmayan polad toxunma studs / stu xəbərdarlıq ...\nTGSI-018 Paslanmayan polad toxunma zolaq / yön ...\nhissələri / CNC möhürlənmiş hissələri / Sheet metal sta Stamping ...\nTGSI-006 Paslanmayan polad toxunma studs / st xəbərdarlıq ...\nRubber hissələri / qəliblənmiş rezin hissələri / tökmə rezin ...\nÜnvan: No. 82, Shenwu South RD, Kandun, Cixi, Ningbo PR Çin 315303\nFaks: + 86-0574-63281339\nTGSI-010 Paslanmayan polad toxunma studs / warnin ...\nTGSI-018 Paslanmayan polad toxunma zolaq / directi ...\nhissələri / CNC möhürlənmiş hissələri / Sheet meta ştamplama ...\nTGSI-006 Paslanmayan polad toxunma studs / warni ...\nRubber hissələri / qəliblənmiş rezin hissələri / tökmə ru ...


İnsan çiy süd əmib. (Corc Vaşinqton) Squid Game serialı haqqında əksəriyyət deyir ki, axırı maraqlı deyil. Çox məhşur serialların axır maraqlıı olmur, sezon ərzində baş varən hadisələr əsasdır. Ən çox baxılan LOST-u yadınıza salın. Əsas qəhrəmanların necə poxa düşdüyüdür. Serialda maraqlı dialoqlar, qəhrəmanların həyatı və davranışlarıdır. Hətta ən yaxşı və savadlı insan belə qəddar ola […]\nDünən k/t-da «No time to die» (Ölmək vaxtı deyil) filminə 3D-də baxdım. Nə deyə bilərəm? Filmdən böyük həzz aldım, avto-moto ötüşmələr, döyüş səhnələri fantastik çəkilib. Filmin süjeti maraqlı gəldi, tarixində ilk dəfə James Bond… Amma özünüz baxın, spoyler etməyəcəyəm. Diqqətimi çəkən detallardan biri qəhrəmanların geyimi oldu, hansı ki, həmən moda minir. Əsasən Tom Ford və […]\nP.S. I love you. Azeri version\nYəqin ki, «P.S. I love you» filminə baxmısınız. Təsəvür edin ki, bu filmi bizimkilər çəksəydi, hər şey necə olardı? Əri öləndən sonra arvada məktub gələcəkdi ki, «Az, otur evdə! Ərin təzə ölüff, xalx nə deyər!», sonrakı məktublarda da onu nəzarət edəcək göstərişlər verilərdi: «Mən ölmüşəm, otur evdə, uşaqlara bax!» Ya da «Heç bir başqa kişiylə […]


“Azercell Telekom” MMC-nin Barama İnnovasiya və Sahibkarlıq Mərkəzi innovativ və maraqlı ideyalarını uğurlu biznesə çevirmək arzusunda olan startaplara növbəti dəfə dəstək olur. Belə ki, 10 il fəaliyyətdə olan mərkəz ölkədə sahibkarlıq mühitinin və rəqəmsal ekosistemin inkişafı üçün “Barama İnkubasiya Proqramına” start verir.\nXeberler.az bildirir ki, proqramın məqsədi gənc startapçılara yardım etmək, müxtəlif dəstək resursları və xidmətlər vasitəsilə onların biznesini sürətləndirməsinə təkan verməkdən ibarətdir. Layihədə uğur qazanan startaplar 6 ay ərzində ödənişsiz ofis dəstəyi, peşəkar konsultasiya xidmətləri, təlim proqramları, biznes şəbəkəsi ilə sıx işgüzar əlaqələr qurmaq imkanı əldə edəcəklər. İnkubasiya proqramında İnformasiya Texnologiyaları, Virtual oyunlar, Media, Səhiyyə texnologiyaları (MedTech), Əşyaların İnterneti (IoT), Maliyyə texnologiyaları (FinTech), Kənd təsərrüfatında innovativ həllər (AgTech), Virtual Reallıq (VR), Artırılmış Reallıq (AR), Süni Zəka (AI), Bulud Hesablamaları və Biznes Həlləri, SığortaHəlləri (İnsurtech), Səyahət və Turizm ( TravelTech), Proqram təminatı xidmət kimi (SaaS) layihələrinə daha çox üstünlük veriləcək.\nBarama İnkubasiya Proqramına müraciət etmək üçün https://gate.barama.az/registration.php linkinə daxil olaraq onlayn surətdə müraciət formasını doldurmaq tələb olunur. Müraciətlər 15 Mart, 2019- cu il tarixinə qədər qəbul ediləcək. Onlayn müraciəti tamamladıqdan sonra təqdim olunan layihə Barama heyəti tərəfindən dəyərləndiriləcək və meyarlara uyğun gələn komandalar seçimin ikinci mərhələsi olaraq biznes planları ilə birgə layihələrini əyani formada təqdim etmək üçün Mart ayı ərzində ofisə dəvət olunacaqlar. İkinci seçim mərhələsini də uğurla keçmiş komandaların adları açıqlandıqdan sonra həmin komandalar Barama İnnovasiya və Sahibkarlıq mərkəzində öz layihələrini reallaşdırmaq şansını əldə edəcəklər.\nLayihə haqqında daha ətraflı məlumatı www.barama.az saytından əldə etmək olar. Mərkəz yarandığı vaxtdan etibarən startaplara dəstək olmuş, Azərbaycanın rəqəmsal ekosisteminin inkişaf etdirilməsi istiqamətində bir sıra böyük tədbirlərə ev sahibliyi etmiş, müxtəlif layihələr həyata keçirmişdir. Azercell və PAŞA Bankın dəstəyi ilə Barama hazırda Azərbaycanın əsas startap inkubasiya mərkəzlərindən biridir və bu istiqamətdə fəaliyyətini uğurla davam etdirir.


Gümrü hərbi bazasında işləyən ermənilər tətilə başlayıblar\nEtirazçılar 102-ci hərbi bazaya yürüş təşkil edib, onlar rəhbərliklə görüşmək istəyirlər\nRusiyanın Gümrüdəki 102-ci hərbi bazasının əməkdaşları bu gündən etibarən etiraz tətilinə başlayıblar və işə çıxmayıblar. Onlar üç ay üçün əmək haqqlarının ödənməsini tələb edirlər.\nBazanın əməkdaşları müqavilə əsasında yaşayış binalarının saxlanılması üzrə xidmət həyata keçirirlər. Maliyyə Rusiyadan gəlsə də, onlara maaş Ermənistan valyutası ilə ödənilir. Etirazçıların yürüşü bazaya yetişəndən az sonra 102-ci hərbi bazanın komandiri Vladimir Yelkanov əməkdaşlarla görüşmək üçün şəxsən bayıra çıxıb. O, etirazçıların şikayətlərini dinlədikdən sonra problemlərdən xəbərsiz olduğunu deyib və bu məsələni həll edəcəyinə söz verib.


Bir qədər öncə Fatimə Mövlamlı facebook səhifəsində öz video müraciətini paylaşıb (https://web.facebook.com/100010250138975/videos/600769133608086/?id=100010250138975&hc_ref=ARRATKOdE0WqCgQXeyP5btaq9_143UAjcgvHbhyhJ9BNbMG9BZiWb17_zYUOpQleXhw).\nO bildirir ki, son 4-5 gündə şəxsi həyatında problemlər olduğundan telefonunu söndürüb və rəfiqəsi ilə birgə qalıb.\n“Mən rəfiqəmlə qalırdım. Telefonu söndürmək məcburiyyətində oldum. Bir dəfə anama zəng etdim ki, məndən narahat olmamanız üçün məlumat versin”, o qeyd edir.\nMövlamlı onun barəsində sosial şəbəkələrdə yayılan məlumaytları əsassız sayır.\n“Məni yaxından tanıyan insanlar bilir ki, haqqımda hər şey yazmaq olar. Amma əxlaqsızlıq, guya haradasa tutulmuşam kimi yazılan məlumatlara inanmayın. Mən tutulmamışam. Evimizdəyəm, hər şey qaydasındaıdr. Sizi narahat qoyduğuma görə üzürlü sayın ”, o qeyd edib.\nHüquq müdafiəçiləri, siyasi partiya təmsilçiləri, ictimai fəallar 17 yaşlı Fatimə Mövlamlı ilə bağlı kampaniyaya başlayıb. “Fatiməni tapın! Fatiməni azad edin!” adı altında keçirilən kampaniyanın məqsədi martın 31-dən indiyədək harada saxlandığı bəlli olmayan gənc fəal Fatimə Mövlamlının tapılması, əgər həbsdədirsə, onun azadlığa buraxılmasına nail olmaqdır. Bu barədə aprelin 5-də ictimai-siyasi fəalların keçirdiyi toplantıda hüquq müdafiəçisi Oqtay Gülalıyev bildirib.\n“Fatimə Mövlamlı yoxa çıxsa da, əslində, onun ictimai-siyasi proseslərdə aktiv iştirakına görə müəyyən orqanlar tərəfindən oğurlandığı ehtimal edilir. Mən ABŞ səfirliyinin siyasi məsələlər üzrə müşaviri ilə görüşdə də israrla xahiş etdim ki, onlar da öz əlaqələrindən istifadə edib bu məsələ ilə maraqlansınlar. 17 yaşlı yeniyetmənin, aktiv fəaliyyətinə – “Facebook”da çağırışlar etməsinə, mitinqlərdə iştirakına, müəyyən kampaniyalara dəstək verməsinə görə oğurlanıb cəzalandırılması çox pis haldır. Bu insanın taleyi ilə bağlı qeyri-müəyyənlik var”, – O.Gülalıyev bildirib.\nOqtay Gülalıyev bildirib ki, kampaniya çərçivəsində müvafiq dövlət orqanlarına müraciətlər göndəriləcək, sosial şəbəkələrdə bu məsələ gündəmdə saxlanacaq.\nYaxınlarının sözlərinə görə, Mövlamlıdan martın 31-dən sonra xəbər yoxdur. Onun üzərində prezident İlham Əliyevin şəkilləri olan plakatların yayılmasından ibarət “Diktatoru tanıdaq” adlı kampaniyaya qoşulduğu, yoxa çıxmamışdan bir gün öncə polis tərəfindən saxlanıldığı və sonradan azadlığa buraxıldığı bildirilir.\nDaxili İşlər Nazirliyindən Mövlamlının durumu ilə bağlı məlumat almaq mümkün olmayıb.\nSon həftələr Azərbaycandan mühacirət edən bəzi siyasi fəallar Avropa şəhərlərində prezident İlham Əliyevi hədəfləyən “diktatoru tanıdaq” adlı aksiyalar keçirirlər.\nAncaq hakimiyyət rəsmiləri bildiriblər ki, prezident Əliyevin opponentlərinə Azərbaycanda sivil şəkildə mübarizə aparmağa hər cür şərait var. Rəsmilər ölkədə heç kəsin ictimai-siyasi fəaliyyətinə görə təqib olunmadığını bildirir.


Göz makiyajı (2-ci hissə) » Qadin.Net ~ İlk milli qadın portalı... Azərbaycan xanımlarına...\nKeçən xəbərimdə sizlərə sadə və eyni zamanda göz oxşayan göz makiyajlarını təqdim etmişdim. Asanlıqla özünüz də onu təkrarlaya bilərsiniz. Bildiyiniz kimi bu xəbərimdə də məqsədim bütün xanımların göz makiyajını asanlıqla öyrənib özlərinə tətbiq etməyi bacarmağıdır. Bunun üçün əvvəlcə tonal kremi çəkmək lazımdır. Sizlərlə balaca bir sirr bölüşmək istərdim. Tonal kreminizi üz nəmləndiricisi ilə əlinizin içində qarışdırıb sonra üzünüzə çəkin. Daha effektli olacaq.\nKeçən xəbərimdə qaşlarımızı düzəldib daramağımızı yazmışdım. İndi isə aşağıdakı şəkildə hansı kistin hansı üz bölgəsi üçün olduğunu bildirəcəm.\nÖzümdən də bilirəm ki bir çox xanımlar gündəlik sadə makiyajı sevib bəyənirlər. Bacardığım qədər sadə makiyajları necə edəcəyimizi təqdim edirəm.\nBu şəkillərdə sadə makyajın edilmə qaydası ilə tanış olacaqsınız.\nSadə bir layner çəkilişi... Və gözlər inanılmaz dəyişilir. Hətta deyərdim ki insanın üz cizgiləri belə dəyişilir. Baxışlar tamam başqa cür olur.\nLayner gözlərimi qabarıq göstərir, qara qələmə üstünlük verirəm deyirsinizsə, buyurun baxın. Ət rəngi göz kölgəsi də yerinə düşür. Gözlərimizin mənasını artıran və eyni zamanda çox qabarıq olmayan sadə bir makiyaj.\nDeyirsiniz ki, mən də eyni ilə bu cür bəzənirəm, amma belə effekt alınmır?! Unutmayaq ki bu şəkildəki gözlərin makiyajını tamamlayan qoyma kipriklərdi.\nSadə çəkilmiş laynerə çəhrayı rəng də ton qataq. Gözlərimizin üstü tünd rəngdədirsə, mütləq bunu açıq rəngli tonlarla ört basdır etməliyik. Əks halda bəzənməyimiz hədər gedər.\nÇəhrayı rəngi sevirsinizsə, bu cür gözünüzü bəzəyib hər hansısa mərasim üçün qaşlar düzə bilərsiniz. Həm sadə, həm də qeyri-adi görsənən göz makiyajıyla hamını özünüzə asanlıqla cəlb edə bilərsiniz.\nVə yaxud da qara kölgə ilə gözəl gözlərinizə bəzək verə bilərsiz. Unutmayaq ki bəzi xanımlarımız qara kölgəyə üstünlük verir və düz də edirlər. Çünki qara rəngdə göz kölgəsi hər bir geyimlə gedir.\nMəncə bu qədər sadəlik yetər, bir az da ziyafətlər üçün seçdiyim şəkillərə baxaq. Zərli göz kölgəsini sevən xanımlar, buyurun baxın. Belə bir ideyalar necədir sizin üçün?!\nZiyafətlər üçün əvəzolunmaz makiyajdir məncə.\nQara rəng göz boyasını sevənlər üçün ideal seçimdir.\nAzacıq zərli və qara göz kölgəsindən ibarət olan gözəl bir makiyaj. Açıq rəngli gözlərdə daha qeyri-adi görsənər.\nBir az qabarıq zərli, amma şık bir makiyajdır! Bilirəm ki çoxlarımız tünd ya çox qabarıq göz makiyajını sevmirik. Lakin bəzən geyindiyimiz geyimlə uyğunlaşdırmaq üçün lazımdır.\nPaltarınız mavi rəngdədirsə, bu makiyaj ideyası sizə kömək ola bilər. Məsələm, bu cür kölgələr cəlbedici və çox zərif olur.\nGöy rəngli göz boyasının çəkiliş qaydası.\nGözümün rəngi qəhvəyidi və bu məni qane edir və sizin mənə hansısa bir təklifiniz varmı soruşursunuzsa, əlbəttə ki, var.\nƏziz xanımlar, sonda isə qarışıq bir tonlar. Əslində bu son deyil, gündən-günə hər birinizin zövqlərini öyrənməyə çalışıb ona əsasən xəbər hazırlamağa çalışacam.\nSS,, 5 February 2015 09:15 Cavab yaz\nDeniz84 20 December 2014 19:54 Cavab yaz\nHər biri çox gözəldir. Toya ziyafətə gedərkən bu cür makiyaj yaxşıdır.\ngirl_2012leyli 18 October 2014 20:50 Cavab yaz\nSuper. cekenlere halal olsun\nASKIMLA 5 August 2014 23:48 Cavab yaz\nzehra 2013 9 June 2014 18:31 Cavab yaz\nMaraqlidi gender gozeldi burda oyreneceyimiz cox sey var herkese oz minnettarligimi bildirirem\nbay_gril89 15 May 2014 21:28 Cavab yaz\nmirtushka 13 March 2014 00:35 Cavab yaz\nMi Gitana 8 January 2014 14:08 Cavab yaz\nqoz makiyajin cox sevirem.twk\nmeliska 26 December 2013 16:53 Cavab yaz\nNe qeder calisiram hec biri alinmir:(yene de tesekkurler(\nnura-88 30 November 2013 14:43 Cavab yaz\npaylasdiginizcun cox sag olun\ntamarinka_2010 1 November 2013 20:28 Cavab yaz\ncox qesendiler.melumatlara gore sagolun.cok sevdim herden toydan toya edirem beyenillerde\ngulya_s 17 October 2013 14:07 Cavab yaz\nistifade etmirem makyaj ama hamisini beyendim\nDj Elena 17 October 2013 13:58 Cavab yaz\ncox beyendim ziyafet ucun olanlar yox sade olanlari cox sevirem hemise ele edirme toylardada\nbella0505 17 October 2013 13:52 Cavab yaz\ncox qesengdi mende hemiwe gozumu bele edirem.qizlar hecde cetin deyil.eslinde asandi.2defe mesq etmek bes edir.bacarmayanlar 1-ci karandasla cekib ustunden linerle gede biler.adamin elei oyresene qeder bu en asan yoldu.\ngirl2013nika 16 October 2013 16:22 Cavab yaz\nwww.guler1994 2 September 2013 01:30 Cavab yaz\nCox gozel goz makiyajlaridi\nMOON-FLOWER 1 September 2013 13:52 Cavab yaz\nReVuS 1 September 2013 13:39 Cavab yaz\nanasqa 28 August 2013 21:59 Cavab yaz\nmakiaj elemeye sebrim catmir toydan toya eletdirirem\nAngel_2013Gizem 28 August 2013 21:52 Cavab yaz\nGoz makiajini cox sevirem


Taliban bu gün ABŞ rəsmiləri ilə görüşür\n2021, 27 Oktyabr, çərşənbə, Bakı vaxtı 04:49\nƏfqanıstanda məcburi köçkünlər\nTaliban dekabrın 17-də ABŞ rəsmiləri ilə “daha bir” görüş keçirəcəyini deyir. Birləşmiş Ərəb Əmirliklərində (BƏƏ) keçiriləcək görüş Əfqanıstanda 17 ildir gedən müharibəyə son qoymağı hədəfləyən daha bir cəhddir.\nTalibanın sözçüsü Zabihullah Mujahid deyib ki, görüşə Səudiyyə, Pakistan, BƏƏ təmsilçiləri qatılacaq, ancaq detalları açıqlamayıb.\nVaşinqton indiyədək Talibanla görüşləri nə təsdiq, nə inkar edib. Amma Birləşmiş Ştatların xüsusi elçisi Zalmay Khalilzad daha öncə demişdi ki, münaqişəyə tərəf olan bütün əfqanlarla bir neçə görüş keçirib. Yəni, Əfqanıstanın demək olar, yarısına nəzarət edən Taliban da buraya daxil ola bilər.\nÖtən ay verdiyi bəyanatda Taliban Qətərdə Khalilzad-la üç gün dalbadal görüş keçirildiyini demişdi. Talibanın siyasi ofisi Qətərdə yerləşir.\nBundan sonra Khalilzad Kabilə getdi, Əfqanıstan prezidenti Ashraf Ghani-ni Talibanla danışıq aparacaq qrup yaratmağa çağırdı.\n2001-ci ildə Birləşmiş Ştatların rəhbərlik etdiyi koalisiya Talibanı Əfqanıstanda hakimiyyətdən devirib. O vaxtdan bu ölkədəki müharibəyə Vaşinqton 1 trilyon dollar xərcləyib. Bu, Amerikanın ən uzun müharibəsinə çevrilib.


AZAL prezidentinin xanımı ildə iki dəfə təkcə “İdeal”dan milyonlarla gəlir götürür\n7 sentyabr, 2021 [14:12]\n“İdeal” mağazalar şəbəkəsinin gəlirlərindən ildə iki dəfə “Azərbaycan Hava Yolları” QSC-nin (AZAL) prezidenti Cahangir Əsgərovun həyat yoldaşı Zərifə Həmzəyevaya böyük məbləğdə gəlirlər ödənilirmiş.\nBizimyol.info xəbər verir ki, bu barədə “İdeal Kompani”nin mühasibi işləmiş Samirə Quliyeva məhkəmədə məlumat verib. O, “İdeal Kompani”nin yaradıcısı və keçmiş sahibi, hazırda həbsdə olan iş adamı İlqar İsmayılovun məhkəməsində şahid qismində dindirilib.\nİlqar İsmayılov “İdeal Kompani”ni 1999-cu ildə yaradıb. Zərifə Həmzəyeva 2011-ci ildə şirkətin 50 faizini alıb və həmtəsisçiyə çevrilib.\nŞahid Samirə Quliyevanın dediyinə görə, “İdeal”ın gəlirlərindən İlqar İsmayılovla yanaşı, digər təsisçiyə də ildə iki dəfə, dəyəri milyonlarla ölçülən divident ödənilirdi. Şahid əlavə edib ki, bu dividentlərin ödənişi hesabatlarda “Gazelli” adı altında sənədləşdirilirdi.\nQeyd edək ki, kosmetik məhsulların istehsalıyla məşğul olan “Gazelli”nin prezidenti də AZAL prezidentinin xanımıdır.\nİş adamının məhkəməsində bundan əvvəl belə fikirlər səslənirdi ki, Fuad Şahvəliyev adlı şəxs şirkətdə Zərifə Həmzəyevanı təmsil edirdi. Samirə Quliyeva Fuad Şahvəliyevi tanıdığını deyib. Onun sözlərinə görə, şirkətdən çıxarılan istənilən məbləğdən həm İlqar İsmayılovun, həm də Fuad Şahvəliyevin xəbəri olurdu.\nSamirə Quliyeva onu da bildirib ki, elə hallar olurdu, bankdan İlqar İsmayılovun adına kredit ayrılıb, amma həmin vəsaitlər “İdeal”ın xəzinəsinə köçürülüb. Ayrılmış kredit şirkətin fəaliyyətinə sərf olunduğuna görə sonradan həmin kreditin aylıq ödənişi üçün də şirkətin kassasından İlqar İsmayılova pul ayrılıb.\nİlqar İsmayılovun adına Zərifə Həmzəyevaya məxsus indi “Premium Bank”, o vaxt isə “SilkWay Bank” adlanan bankdan 5 milyon manat kredit ayrılıb. İş adamı məhkəmədə bildirib ki, həmin vəsait şirkəti inkişaf etdirmək, mağazaların sayını artırmaq üçün digər təsisçi Zərifə Həmzəyeva ilə məsləhətləşmədən sonra ayrılıb. Qarşı tərəf məsləhət görüb ki, kredit şirkətin adına yox, İlqar İsmayılovun öz adına rəsmiləşsin. O da razılaşıb. Lakin kredit məbləği şirkətə çatıb.\nİş adamının vəkilləri şahid Samirə Quliyevaya İlqar İsmayılovun şirkətin kassasına ümumilikdə 5 milyona qədər vəsait mədaxil etməsinə dair kassa mədaxil qəbzlərini göstəriblər. Həmin qəbzlərdə mühasib kimi, Samirə Quliyevanın da imzası var. Şahid həmin imzaların ona məxsus olduğunu və bu vəsaitləri İlqar İsmayılovun şirkətə mədaxil edildiyini təsdiqləyib.\nŞahid vurğulayıb ki, bankın inkassatorunun nağd şəkildə “İdeal Kompani”nin kassasına pul gətirib köçürdüyünü xatırlayır. Samirə Quliyeva əlavə edib ki, həmin kreditlər üzrə aylıq ödəniş qrafikləri əsasında ödənişlər şirkətin kassasından ödənilirdi: “Səhv etmirəmsə, həmin kredit üzrə aylıq ödəniş 36 min manat idi...”\nSamirə Quliyeva əlavə edib ki, şirkətin xəzinəsindən edilən bütün əməliyyatlar barədə günün sonunda hesabatlar hazırlanırdı. Ertəsi gün səhər həmin hesabatlar İlqar İsmayılova, Fuad Şahvəliyevə və maliyyə məsələlərinə məsul olan digər vəzifəli şəxslərə göndərilirdi.\nİlqar İsmayılov 2011-2017-ci illərdə vəzifəsindən sui-istifadə edərək, “İdeal”ın 680 min manata yaxın vəsaiti mənimsəməkdə təqsirləndirilir. Ona qarşı Cinayət Məcəlləsinin 179.3.2 (külli miqdarda məınimsəmə) və 308.2 (vəzifədən sui-istifadə etmə) maddələri ilə ittiham irəli sürülüb. Lakin o, ittihamları qəbul etmir.


XMUMX illik #MEDIA proqramı - AB müxbiri\n, 18 2016 May\nZaman MEDIA proqram başlayıb və bunun arxasında ideyası nə idi?\nMEDIA proqramı (Fransız kısaltması: İndustri audiovizitle təşviq et və inkişaf etdirmək) 1991-ci ildə başlamışdır. Məqsəd Avropa filmlərinin, televiziya və video istehsallarının sərhədlər üzərindəki tirajını artırmaq və Avropadakı mədəni müxtəlifliyi qorumaqdır. Eyni zamanda, istehsal etdikləri məhsulların Avropa bazarı arasında paylanması və aralarındakı əməkdaşlığın inkişaf etdirilməsi yolu ilə milli sənaye sahələrini gücləndirərək Avropa audiovizual istehsalları üçün mühiti yaxşılaşdırmaq məqsədi daşıyır. Bu gün MEDİA AB-nin bir hissəsidir Creative Europe proqramı.\nMEDIA proqram 1991 başlayıb və sərhədləri Direktivinin olmadan Televiziya həyata keçirilməsi ilə üst-üstə düşdü. Bu barədə ajoint elan inşa audiovizual Eureka, 26 Avropa dövlətlərinin nümayəndələri və 2 oktyabr 1989-də Parisdə Avropa Komissiyasının prezidenti tərəfindən qəbul. ilkin büdcə 310 milyon ECU idi. € 56bn Creative Europe proqram büdcəsi (1.46-2014) yarısı (2020%) həsr daha çox bu gün MEDİA sub-proqram.\nNecə MEDIA proqram audiovizual sənaye kömək edir?\nmüəllifləri anlayışlar inkişaf və scripts yazılı zaman Aİ inkişaf prosesinin erkən mərhələdə yatırır. MEDIA proqram həmçinin ATƏT-istehsalı təşviq onlar yaradılmış və bir neçə auditoriya müraciət üçün nəzərdə tutulmuşdur kimi birgə istehsal film iki dəfə üç ali dövriyyəsi potensial var. MEDIA bəzi sxemləri yüksək seçici var və bu maliyyə dəstəyi ilə yanaşı, audiovizual əsərlərin profil artırmaq üçün kömək edir ki, keyfiyyətli etiket təmin edir.\nMEDIA proqram da 20,000 istehsalçıları, rejissorlar və screenwriters daha çox qatar kömək etdi və yeni texnologiyaların uyğunlaşmaq üçün onlara imkan.\nMEDIA proqram əhatə edir başqa bir sahə content imkanı. Bu paylanması üçün alətləri daxildir, satış agentləri / distribyutor və kinoteatr dəstək üçün dəstək. MEDIA proqram maliyyə (44%) əksəriyyəti qeyri-milli paylanması və online paylanması ayrılır. MEDIA xarici film ekran və MEDIA də Avropa Kinoteatrlar, Avropa işləri seçim sadiqik Avropada 962 kinoteatr şəbəkəsi dəstəkləyir marketinq, çap və reklam, Subtitrləşdirmə və dublyaj, və s. Maliyyələşdirilməsini təmin etmək üçün distribyutor edir. Europa Cinemas şəbəkə investisiya hər € 1 üçün təxminən € 13 audiovizual sektor üçün əlavə auditoriya ilə yaradılan.\nNəhayət, AB təqdimat, film savadlılıq və festivallarda vasitəsilə xüsusilə, Avropa audiovizual əsərlərin maraq stimullaşdırmaq tamaşaçı inkişafını dəstəkləyir.\nBu iş bir şəbəkə tərəfindən milli dəstəklənir Creative Europe Masaları Üzv Dövlətlər və 79 ofisləri ilə MEDIA proqrama qatılmaq digər ölkələrdə boyunca MEDİA potensial müraciət dəstək və yerli proqram təşviq etmək.\nHansı filmlər, məsələn, 1991 ci ildən dəstəklənir MEDIA proqramı var?\nYarandığı gündən MEDIA Avropa kino jewels bəzi birgə maliyyələşdirib. MEDIA klikləyin və qəbul etdirmək üçün perspektivli film kömək etmişdir. kimi MEDIA maliyyələşdirilən filmlər La Grande Bellezza, Slumdog Millionaire və Goodbye Lenin Academy Awards Festival de Cannes (Oscars) və festival və mükafat mərasimlərində tənqidi bəyənmə almışdır.\n1991-ci ildən bu yana KİV tərəfindən dəstəklənən 40 film Cannes Film Festivalında Palma d'Or, Grand Prix və ya Ən Yaxşı Rejissor mükafatına layiq görülmüşdür. Bu il Kannda yalnız Rəsmi yarışmada iştirak edən 10 filmdən 21-u * MEDİA tərəfindən dəstəklənir.\nMEDIA dəstəklənən filmlər Avropa kənarda tanınmışdır. Son dörd Ən Yaxşı Xarici Film Oscar MEDIA tərəfindən dəstəklənən Avropa filmləri təqdim olunmuşdur: Amour, La Grande Bellezza, Ida, Şaulun oğlu. 2016 ildə 11 MEDIA dəstəyi filmlər 18 Oscar nominasiya almışdır. Bu filmlər bunlardır: Şaulun oğlu - Həmçinin Golden Globes Awards Ən Yaxşı Xarici Film Mükafatı qazandı, Carol, Gənclər, Brooklyn, 45 İllər, Mustang, Krigen, pəncərə həyata fəth və itdi 100 Year-Old Man, Sükut, Otaq Amy Look və Shaun qoyun - Film.\nCannes Film Festivalında Avropa Film Forum nədir?\nBu il Cannes Film Festivalında, Komissiya, Avropa Film Forumu çərçivəsində 'Rəqəmsal dövrdə Avropa işlərinin maliyyələşdirilməsi' mövzusunda bir ictimai konfrans və Avropa Film Agentliyi Direktorları ilə birlikdə 'Onlayn olaraq necə inkişaf etmə' mövzusunda bir seminar təşkil edəcəkdir. Avropa əsərlərinin AB daxilində paylanması '(Daha ətraflı məlumat).\nAvropa Film Forum (EFF) audiovizual sektorlarda siyasətçilər və maraqlı tərəflər arasında strukturlaşdırılmış dialoq üçün platforma təqdim edir. Bu onun 2014 Rabitə Komissiyası tərəfindən başladılan digital dövründə Avropa Film. Onun məqsədi rəqəmsal inqilabın çağırışlar və imkanlar həll etmək üçün yeni perspektivlər açır strateji siyasət gündəmi inkişaf etdirməkdir. EFF üzv dövlətlər və sənaye Avropa maliyyə sistemlərinin Evlerde və aydın tövsiyələr konkret, 2017 sonuna qədər rəhbərlik üçün nəzərdə tutulmuşdur.\nNiyə subtitrləşdirilməsi və əhəmiyyətli dublyaj olunur? Nə qədər AB maliyyə onlara həsr olunur?\nBir görə Son Eurobarometer sorğu, Avropalıların% 62-si yalnız ölkələrinin dillərində səsləri və ya altyazıları olan filmlərə və ya seriallara baxırlar. Subtitr və dublyaj audiovizual əsərlərin Avropa daxilində tirajlanması üçün böyük bir problemdir. Tanıtımla birlikdə, Avropa filmlərinin sərhəddən kənar yayımını dəstəkləmək üçün MEDİA proqramının əhatə etdiyi böyük xərclərdən biridir. 2014-cü ildə MEDIA, təxminən 4 filmin yeni izləyicilərə çatmasına kömək edərək, subtitr və dublyaj üçün təxminən 500 milyon avro xərclədi. Komissiya bu yaxınlarda bu dəstəyi artırdı (4.3-ci il üçün təxminən 2015 milyon). Avropa Parlamentinin dəstəyi ilə altyazılara kömək məqsədi ilə 4.5 milyon avro dəyərində iki yeni layihəyə də başlamışdır (Altyazı üçün yenilikçi çözümler, o cümlədən wordpress və TV proqramları üçün yeni subtitled versiyası).\nNə Mədəniyyət və Creative sektor bunu edəcəyik Təsislərində zəmanət və?\nMEDIA yeni vasitəsilə audiovizual şirkətləri üçün maliyyə əldə etmək imkanı dəstək verəcək Mədəniyyət və Creative sektor Təsislərində girov İyun 2016 açılacaq.\n2014 və 2020 arasında Creative Europe proqram mədəni və yaradıcı təşəbbüslərin maliyyələşdirilməsi təklif maliyyə vasitəçiləri sığorta kimi fəaliyyət göstərən bir mexanizm üçün € 121 milyon ayırdı. Maliyyə çıxış mədəni və yaradıcı sektorları üçün çətin ola bilər, çünki bu. maliyyə vasitəçiləri tərəfindən - - Sahələrinin xüsusiyyətlərini etmək üçün səbəbləri misal üçün aktiv və girovların qeyri-maddi təbiəti, bazar məhdud ölçüsü, tələb qeyri-müəyyənlik, və təlim olmaması. Hesablamalar hərəkət etmədən, 2014-2020 üçün sektorunda maliyyə boşluğu ildə € 1.1- € 1.9bn təşkil edə bilər ki, gəlir. tək girov olmaması maliyyə vasitəçi kreditləri əldə sektorunda 280,000 olan 476,000 KOBİ'ler mane ola bilər.\nMədəniyyət və Creative sektor Mexanizmi mədəni və yaradıcı sektorlarda KOM və mikro, kiçik və orta təşkilatlar üçün kreditlər və digər maliyyə məhsulları € 600 milyon leverage üçün potensial var olacaq zəmanət verir. zəmanət sxem tərəfindən idarə olunacaq Avropa İnvestisiya Fondu, Komissiyanın adından.\nKomissiya Avropa İttifaqı arasında content geniş təmin etmək üçün nə edir?\nDekabr 2015 Komissiya təklif sərhəd daşıma üzrə yeni qaydalar bir hissəsi kimi Digital Single Market strategiya. Məqsəd evdə, idman verilişləri, musiqi, e-kitab və oyunlar almaq və ya filmlərə abunə Avropalılar digər AB ölkələrində səyahət zaman onlara daxil olmaq üçün edə bilərlər ki, əmin etməkdir.\nHəmçinin dekabr ayında, Komissiya Qarşıdan gələn tədbirlər verdi detalları hansı daha yaradıcı content sərhəd giriş yaxşılaşdıracaq. Bu daxildir:\nonline televiziya və radio proqramlarının transsərhəd paylanması artırılması;\ndəstək hüquq sahibləri və distribyutor content və digər üzv dövlətlər maraqlı istifadəçilər tərəfindən sərhəd sorğu cross-sərhəd daxil olmaq üçün imkan verir ki, lisenziya razılıq əldə etmək. Bu çərçivədə vasitəçilik rolu, və ya oxşar mübahisələrin alternativ həlli mexanizmlərinin In hesab edilə bilər;\nout-of-ticarət işlərinin rəqəmli formaya keçidi asanlaşdırmaq və Aİ arasında, o cümlədən online onlara mövcud edilməsi.\nOnun Creative Europe proqram və digər siyasət alətləri Komissiya də olacaq istifadə:\nDaha da online distribyutor nail kömək etmək üçün Avropa filmlərin hazır təklif kataloqlar yaradılması, o cümlədən vahid bazara Avropa işləri gətirmək üçün alətlər təşviq lisenziya hub inkişafı hələ işlərin lisenziya asanlaşdırmaq üçün bir Üzv Dövlət və işlərin standart tanımlayıcıları daha böyük bir istifadə mövcuddur. daha asanlıqla hüquq sahibləri tapmaq və lisenziya asanlaşdırmaq kömək edəcək ümumi tanımlayıcıları istifadə;\ninternet istifadəçilərinə təqdim ediləcək online axtarış araçları Avropa toplayıcı inkişafına dəstək (yəni mövcud hüquqi təkliflər bir online indeksləşdirmə), eləcə də subtitrləməyə və dublyaj, və inkişaf etdirmək üçün daha səmərəli ictimai maliyyə təşviq kimi\nAvropa Film Forumunun köməyi ilə mövcud Avropa filmlərin daha davamlı istifadəsi (yollarını tapmaq üçün, hüquqi təkliflər və (milli film fondları ilə gələcək əməkdaşlıq) filmlərinin discoverability və findability təşviq etmək audiovizual sektor ilə dialoqun güclənəcək ), və () strukturlaşdırılmış sənaye əməkdaşlıq forumda maliyyə, istehsal və Avropa səviyyəsində genişlənən olan animasiya sektorunda paylanması alternativ modelləri tədqiq etmək.\nNecə Audiovisual və Media Services Direktivi (AVMSD) qarşıdakı revision Avropa audiovizual əsərlər təsir edəcək?\nOnun bir hissəsi kimi Digital Single Market strategiyaKomissiya yenilənməsi AB audiovizual media qaydaları 21 üçün onlara uyğun etmək üçünst əsr. Önümüzdəki həftələrdə bir təklif təqdim ediləcək. Təklif, Avropa işlərinin tələb olunan xidmətlər üzrə öhdəliklərinin təbliğini gücləndirəcəkdir. Televiziya yayımçıları öz dövriyyələrinin 20% -ni Avropa məzmununa investisiya qoyarkən, bu rəqəm tələb olunan provayderlər üçün 1% -dən azdır. Bu səbəbdən təklif, Avropa işlərinə yeni investisiyaların təşviq edilməsini hədəfləyir. Avropalılar kataloqlarda daha geniş Avropa əsərləri təklifini əldə edə biləcəklər və bu tədbir mədəni müxtəlifliyə və Avropadakı yaradıcılar üçün daha çox imkana kömək edəcəkdir.\nRelated Mövzular:45 İllərAmyBelçikaBrooklynCannesNəğməCreative Europe MasalarıMədəniyyət və Creative sektor Təsislərində girovAvropa İnvestisiya FonduözellikliFransaTam imageməlumat verdio cümlədən wordpressAltyazı üçün yenilikçi çözümlerKrigenMustanqsərhəd daşıma üzrə yeni qaydalarTV proqramları üçün yeni subtitled versiyasıotaqShaun qoyun - FilmWindow Out fəth və itdi 100 Year-Old ManSükut LookUKQarşıdan gələn tədbirlərgənclər\n#Evobarometr: 'Avropalı gənclərin əksəriyyəti böhrandan kənar hiss olunur'\n#Turkey: MEPs qaçqın və Türkiyə-AB müqavilə həyata keçirilməsi üzrə yoxlamaq üçün Yunanıstana getmək


Dəmir Yollarından deputata Rəsulzadə cavabı\n10:26 30 May 2015\nMilli Məclisin ötən günüki iclasında millət vəkili Musa Quliyev həmkarı Sabir Rüstəmxanlının Gəncədə Məmməd Əmin Rəsulzadənin abidəsinin başına çuval keçirilməsi və onun təhqir edilməsi ilə bağlı fikirlərinə “Azərbaycan Dəmir Yolları” ASC-dən cavab gəlib.\nASC-nin mətbuat katibliyinin rəisi Nadir Əzməmmədov ANS PRESS-ə açıqlamasında bildirib ki, Sabir Rüstəmxanlının burada M.Ə. Rəsulzadənin abidəsi ilə bağlı səsləndirdiyi fikrin heç bir əsası yoxdur.\nO, qeyd edib ki, millət vəkili Musa Quliyevin fikirlərinə hörmətlə yanaşsaq da, bəzi dəqiqləşdirmələr aparmağa ehtiyac duyulur.\nQeyd edək ki, millət vəkili Gəncədə M.Ə.Rəsulzadənin abidəsinin başına çuval keçirilməsi yalan informasiya olduğunu demişdi. "Adıçəkilən parkda uzun müddətdir təmir işləri gedir və o abidə də keyfiyətsizdir. Ona görə də abidənin təmir işləri ilə bağlı üstü örtülüb. Digər tərəfdən də o bağın Gəncə İcra Hakimiyyətinə heç bir aidiyyatı yoxdur. O bağ Nəqliyyat Nazirliyinin balansındadır və baxımsız vəziyyətdədir. Əgər S. Rüstəmxanlının ürəyi yanırsa, Nəqliyyat naziri onun qudasıdır, gedib ondan xahiş etsin və o parkı təmir etdirsin.”\nN.Əzməmmədovun sözlərinə görə, Nazirlər Kabinetinin 18 aprel 2002-ci il qərarına görə Azərbaycan Dəmir Yolunun balansında olan Gəncə, Sumqayıt, Əli Bayramlı, Lənkəran, Şəki, Yevlax şəhərləri, Abşeron, Xızı, Tovuz, Xanlar, Daşkəsən, Samux, Saatlı, Salyan, Astara, Göoranboy, Sabirabad, Beyləqan, Masallı, Qax, Cəlilabad, Neftçala, Ağdaş, Qazax, İmişli rayonları ərazilərindəki mənzil fondu və onunla bağlı kommunal təyinatlı mühəndis kommunikasiyaları, qurğuları, yollar aidiyyatı üzrə şəhər və rayon icra hakimiyyətilərinin balansına verilməlidir.\n"Bu Sərəncama əsasən, "Azərbaycan Dəmir Yolları" Qapalı Səhmdar Cəmiyyəti rəhbərliyi Gəncə şəhər İcra Hakimiyyətinə müvafiq məktubla müraciət edib. Gəncə şəhər İcra Hakimiyyətinin 28 noyabr 2014-ci ildə ASC-yə göndərdiyi cavab məktubunda Azərbaycan Dəmir Yolunun balansında olan mənzil fondu və onunla bağlı kommunal təyinatlı mühəndis kommunikasiyaları qurğularının Gəncə şəhər İcra Hakimiyyətinin balansına və xidmət dairəsinə əvəzsiz qəbul edilməsinə razılıq verilib.\nHazırda Gəncədəki Məmməd Əmin Rəsulzadənin abidəsinin yerləşdiri parkda aparılan təmir-tikinti işlərinin Nəqliyyat Nazirliyinin struktur bölməsi olan "Azərbaycan Dəmir Yolları" Qapalı Səhmdar Cəmiyyətinə heç bir aidiyyatı yoxdur. Parkdakı hər hansı neqativ hala görə cavabdeh orada tikiniti işlərini həyat keçirən təşkilatdır".\nXəbərin orijinal ünvanı: http://anspress.com/index.php?a=2&lng=az&cid=1&nid=347825\nProfessor: "Ali məktəblərdə nitq mədəniyyəti fənninin tədrisində çox ciddi problemlər mövcuddur"\n20 Fevral 2019 13:17\nNeslihan eynək reklamından 1,5 milyon qazandı


Möhtəşəm milli kolleksiya: Qarabağın geyimləri – FOTO 1905.az\nMöhtəşəm milli kolleksiya: Qarabağın geyimləri – FOTO\n8 Mart Beynəlxalq Qadınlar Günü və Novruz bayramı ərəfəsində “Şuşa – Ənənədən gələcəyə” adlı defile-sərgi keçiriləcək.\nBu gün Bakı Milli Geyim Evi Qarabağ geyimlərini ictimaiyyətə təqdim edib. Sputnik Azərbaycan xəbər verir ki, Geyim Evinin rəhbəri Könül Vəlibəyli media nümayəndələri və geniş ictimaiyyət üçün 14 ildir aktiv və uğurlu fəaliyyətdə olan Bakı Milli Geyim Evinin hesabatını verməklə yanaşı, ən son yeniliklərdən danışıb.\nBakı Milli Geyim Evi© Sputnik / Shahperi AbbasovaK. Vəlibəyli bildirib ki, Bakı Milli Geyim Evi Azərbaycanın milli-mənəvi dəyəri olan geyimlərimizin hazırlanmasında, dünyada tanıdılmasında və təbliğində önəmli rola sahibdir:”Uzun illər ərzində dünyanın müxtəlif ölkələrində Azərbaycanı təmsil edən qurumlar və səfirliklərlə uğurlu əməkdaşlıqlar sayəsində onların da dəstəyi ilə fərqli ölkələrdə defile və sərgilər keçirilib. Həmçinin, istər ölkə daxilində, istərsə də xaricdə bir neçə dəfə Mədəniyyət Nazirliyi və Heydər Əliyev Fondunun təşkilatçılığı ilə müxtəlif dövlət tədbirləri, eləcə də rəqs və mahnı ansambllarımız, teatrlarımız üçün milli geyimlər hazırlayıb”.\nBakı Milli Geyim EviRusiya, Türkiyə, Amerika, Cənubi Koreya, ərəb ölkələri, Çin, Fransa, Özbəkistan və sair ölkələrdə defile və sərgilər keçirilib. Bu gün Bakı Milli Geyim Evinin hazırladığı libaslar ölkə və dünya muzeylərində sərgilənir.Qeyd edək ki, yarandığı ilk gündən etibarən Bakı Milli Geyim Evinin kolleksiyasında önəmli yer tutan dəstlərdən biri də Şuşa-Qarabağ geyimləridir. Kollektiv 2020-ci ildə 44 günlük Vətən müharibəsi nəticəsində qazanılmış böyük Zəfərimizə, eləcə də Prezident İlham Əliyev tərəfindən elan olunmuş “Şuşa İli”nə ithaf olaraq Qarabağ və Şuşaya aid geyimləri, araqçınları hazırlayır.Onu da bildirək ki, 8 Mart Beynəlxalq Qadınlar Günü və Novruz Bayramı ərəfəsində “Şuşa – ənənədən gələcəyə” adlı defile-sərgi keçiriləcək.


“TORPAQ GÜNÜ” TORPAĞA GÖMÜLƏN İNSANLAR VƏ İNSANLIQ » www.tezadlar.az\nMəlumdur ki, indi ayrı-ayrı məkanlardayıq – sən mütləq haqqın hökm verdiyi, əsl həqiqət, ləyaqət, mənəviyyat prinsiplərinin bərqərar olduğu baqi, mənsə zorun, yalanın, riyakarlığın, ədalətsizliyin meydan suladığı fani dünyada…\nSən bu torpaqlar uğrunda qurban gedən nə birincisən, nə də sonuncu… Əsrlərlə azğın müstəmləkəçilərin maraq dairəsində olan ərazilər mücadilə meydanına çevrilib, mücahidlərin qanı ilə suvarılıb. Təkcə bədnam Balfur bəyannaməsindən sonra başınıza hansı müsibətlər gəlmədi, neçə dövlətin nüfuz dairəsində bölünmədiz..? Nəhayət, 1947-ci il noyabrın 29-da BMT Baş Assambleyası Fələstin ərazisində yəhudi və ərəb dövlətlərinin qurulması haqqında 181 saylı qərar çıxardı. Sənədə əsasən, Fələstinin 54%-i yəhudi, 45%-i isə ərəb dövlətinin payına düşürdü. Qüds şəhərinin yerləşdiyi qalan 1% ərazi isə beynəlxalq ərazi olmalı idi.\nÇox keçmədən sionistlər İsrail dövlətinin yaradıldığını elan etdilər. İşğalçılıq siyasəti nəticəsində tədricən Fələstin ərazisinin 77%-ni (20770 kvadrat km) də tutmağa nail oldular. Həmin ərazilərdə yaşayan 925 min fələstinlinin 800 min nəfərini didərgin salaraq, özləri məskunlaşdılar. 1948-ci ilin sonunda Fələstində 1 milyon 400 min nəfər fələstinli yaşayırdı. Sionistlər işğal edilmiş ərazilərdəki 585 kənddən 478-ini dağıdaraq, 34 qanlı qırğın törətdilər. Fələstinin qalan ərazilərini – Qərb Sahilini əhatə edən 5876 kvadrat kilometrlik ərazini İordaniya, Qəzza bölgəsini isə Misir öz ərazisinə birləşdirdi. 1967-ci il iyun müharibəsi nəticəsində yəhudilər Fələstinin qalan hissəsini də qəsb edə bildilər. Bu ərazilərə Fələstinin qərb, Qüdsün isə şərq hissəsi və Qəzza zolağı da daxil idi. Bu zaman 330 min fələstinli öz daimi yaşayış yerlərindən didərgin düşdü. Həmçinin Suriyanın Colan təpələri (1150 kvadrat kilometr) və Misirin Sina (61198 kvadrat kilometr) yarımadası da işğala məruz qaldı.


Nəbə surəsi, 1-12-ci ayələrin təfsiri\n« Zumər surəsi, 61-67-ci ayələrinin təfsiri\nDuxan surəsi, 1-2-ci ayələrin təfsiri »\nHörmətli Adnan Oktarın 19 iyul 2013-cü ildəki söhbətindən Nəbə surəsi ilə bağlı izahları.\nADNAN OKTAR: Nəbə surəsi, Rəhman və Rəhim olan Allahın adıyla, birinci ayə, Şeytandan Allaha sığınıram: “Onlar nə barədə bir-birindən soruşurlar?” Hal-hazırda insanlar nəyi soruşurlar bir-birlərindən? Hz. Mehdi (ə.s)-ı, İslam birliyini, hz. İsa Məsih (ə.s)-ı soruşurlar. Ən çox soruşulan suallar bunlardır. Ayənin ardında Allah belə deyir: “Böyük bir xəbər barəsindəmi?” Nədir böyük xəbər? Qiyamət, hz. Mehdi (ə.s)-ın çıxışı, hz. İsa Məsih (ə.s)-ın zühuru və Yəcüc və Məcüc xəbərləridir, inşaAllah. “Ki, onlar onun haqqında ziddiyyətdədirlər.” –deyir Allah. Hz. Mehdi (ə.s) barədə ziddiyyətdədirlər.\nBəziləri “Mehdi gəldi”, bəziləri, “gəlməyəcək”, bəziləri “mənəvi şəxs (qrup halında) olacaq”, bəziləri “gəldi (öldü) basdırdıq”, bəziləri “mənim şeyxim, mənim müəllimimdir” deyirlər. Hansı ki, həmin adam normal yeriyə bilmir, acizdir, iki adamın qoluna girərək, kömək vasitəsi ilə yeriyir, amma ona Mehdi deyirlər, xeyirli uğurlu olsun. “Xeyr, onlar hökmən biləcəklər!“-deyir Allah. Deməli mehdiyyət də, qiyamət də, hz. İsa Məsih (ə.s) da çox yaxında bilinəcək. Diqqət edin, Allah bir daha deyir. “Bir daha xeyr! Onlar hökmən biləcəklər!” (Nəbə surəsi, 4,5) Bədiüzzaman nə deyir? 1545-ci ilə işarə etdiyini deyir. Diqqət etdinizsə ayə iki dəfə təkrarlanır. “Xeyr, onlar hökmən biləcəklər. Bir daha xeyr! Onlar hökmən biləcəklər!” -4 və 5ci ayyələrdir. 4 və 5-1545-ə işarə edir, inşaAllah.\n“Məgər Biz yeri döşək etmədikmi?!“ Yəni, insanların rahat yaşamaqlarını təmin etdik. Döşək necə olur? Bir lay şəklində olur. “Dağları da dirək?!“ –deyir Allah. Dağların dirək olduğunu hələ yeni aşkar ediblər. Dağları üçbucaq bir şey zənn edirdilər. Halbuki, dağın iki qatı da yerin altında var. Yerin altında böyük bir kökü var, üstündə isə yalnız dirək şəklində ucu olur. Bunu, dağların dirək şəklində olduğunu, yəni köklü olduğunu yeni öyrəndik, elm yeni ortaya çıxartdı. Dirəyin xüsusiyyəti nədir? Köküdür. Dirəyi çıxartsan, görərik ki, böyük bir hissəsi yerin altında, bir qismi isə yerin üstündədir. Buna dirək deyilir. Bunu elm yeni üzə çıxardıb. Quranın bir möcüzəsidir bu.\n“Biz sizi cüt–cüt yaratdıq.”–deyilir ayədə. Bütün bitkilər, heyvanlar, insanlar cütdür. “Yuxunuzu da istirahət (üçün) etdik.” Əslində Allah istəsəydi yatmazdıq, amma xüsusi olaraq, möcüzə olaraq yaradır bunu. Vaxtı gələndə, dərhal hamı məcbur olaraq yatağa girir, məzara girənlər kimi ölümü gözləyərlər. Yuxuya (ölümə) getməyə hər gün məcburdurlar. “Getdik, ölüm vaxtımız gəldi”-deyir hamı. “Getdik ölməyə”-deyirlər.\nMəzara girən ölülər kimi yorğanın altına girərlər amma yenidən dirilərlər. Allah ayədə: “ölürlər, ruhlarını alıram”-deyir. “Gecəni örtük etdik.” –deyir Allah. Gecə qara bir örtükdür, işığı yox edən bir örtük kimi insanları bürüyər. Sənin işığı söndürməyinə ehtiyac qalmır. Ortalıq onsuz da zülmət qaranlıq, örtü şəklində olar. “Gündüzü isə ruzi qazanmaq vaxtı etdik.” Dolanışıq üçün, Allah, gündüzü vəsilə edir. “Üstünüzdə yeddi möhkəm (göy) qurduq.” Göyün yeddi qat olduğunu da elm yeni kəşf etdi. Quranın möcüzəsidir bu. Tam yeddi qatı var.


Belə ağır işin öhdəsindən uğurla gəldiniz...\n“ƏDƏBİYYAT QƏZETİ”NİN BAŞ REDAKTORU AZƏR TURANA AÇIQ MƏKTUB\nSizin “Ədəbiyyat qəzeti”nin baş redaktoru təyin olunmağınızdan ədəbi ictimaiyyət, heç şübhəsiz, müəyyən yeniliklər gözləyirdi, ancaq etiraf edim ki, mən də daxil olmaqla, bu qədər uğur ummaq, yəqin ki, heç kimin ağlına gəlmirdi. Hər şeydən əvvəl ona görə ki, Azərbaycan Yazıçılar Birliyilə yaşıd olan “Ədəbiyyat qəzeti” uzun illərdir ki, Azərbaycan ədəbiyyatında, milli ədəbi-ictimai təfəkkürdə baş vermiş mürəkkəb proseslərin mərkəzində dayanmaqla elə bir zəngin tarixi təcrübə qazanmışdı ki, bu təcrübənin fövqünə qalxmaq, yeni yaradıcılıq (və üslub) texnologiyaları nümayiş etdirmək, hər bir materialı (və ümumən qəzeti) bugünün oxucusuna (əslində, yazıçısına!) oxutdurmağa nail olmaq çətin məsələ idi. Ancaq siz belə bir ağır (və şərəfli) işin öhdəsindən uğurla gəldiniz, əsl ədəbiyyat adamlarının hər bir sayını maraqla, bəzən isə hətta səbirsizliklə gözlədikləri bir qəzet nəşr etməklə göstərdiniz ki, hələ bu ədalı, iddialı, çox zaman maddi tələbatlardan asılı dünyada (və dövrdə) yazan da var, oxuyan da; düşünən də var, sağlam düşüncəni bölüşdürənlər də; ağıllı, təsirli söz deyən də var, həmin sözü eşidənlər də...\nSiz Azərbaycan, ümumiyyətlə dünya ədəbiyyatı klassiklərinin ciddi tədqiqatçısı, ümumtürk mədəniyyətinin həssas interpretatoru, müasir milli esseistikanın yaradıcılarından biri kimi tanınırsınız. Və baş redaktorluq fəaliyyətinizdəki uğurunuz, fikrimcə, əsasən ondan irəli gəldi ki, mövcud istedadınızı (və həmin sahələrdəki kifayət qədər zəngin yaradıcılıq təcrübənizi) heç bir qısqanclıq və ya tərəddüd eləmədən bütünlüklə qəzetə gətirdiniz, hər bir müəllifin az-çox uğurlu yazısını öz yazınız kimi sevə-sevə (və sevinə-sevinə!) təqdim etdiniz...\nYadıma düşür ki, keçən əsrin 70-ci, 80-ci illərində, o dövrün indiki ilə müqayisə olunmayan məhdud siyasi-ideoloji şəraitində “Ədəbiyyat qəzeti”nin baş redaktoru Nəriman Həsənzadə də belə bir yol tutmuşdu. Qəzetin tirajı yüz mini keçsə də, adətən, günortadan sonra köşklərdə tapılmırdı... Əlbəttə, bugünün reallığı tirajı nəinki yüz mini, hətta on mini keçən qəzetdən belə danışmağa imkan verməsə də, mahiyyət, prinsip etibarilə, dəyişmir: “Ədəbiyyat qəzeti” ilə əsl ədəbiyyat adamları arasındakı yaradıcılıq əməkdaşlığı, mənəvi bağlar o qədər möhkəm olmalıdır ki, heç biri özünü tənha hesab etməsin: nə qəzet, nə də ədəbiyyat adamı... Bununla belə mən o qədər də az olmayan qəzetçilik təcrübəmdən bilirəm ki, öz sözü olmayan, yaxud ədəbiyyatətrafı müəllifləri, nə qədər dedi-qodu yaratmağa cəhd edib qəzetin, ənənəvi olaraq, onun baş redaktorunun “düşmən”inə çevrilsələr də, yalnız bir dəfə çap etmək olar ki, söz-sözə gələndə oxucular da kimin haqlı, kimin haqsız olduğuna münsiflik eləmək imkanına malik olsunlar. Qrafoman ikinci, yaxud üçüncü dəfə çap olunarsa, həm qəzetin, həm də onun xidmət etdiyi ədəbi idealların bərəkəti qaçır... Siz isə artıq çoxumuzdan yaxşı bilirsiniz ki, belə şeylər üçün döyüşmək lazım gəlir. Və heç kimə sirr deyil ki, dahi sələflərimiz Həsən bəy Zərdabi də, Əli bəy Hüseynzadə də, Mirzə Cəlil də döyüşmüşlər. Əgər bütün bunlar olmasaydı, nə “Əkinçi”, nə “Füyuzat”, nə də “Molla Nəsrəddin” olardı.\nBöyük yolun davamçısı olan “Ədəbiyyat qəzeti” bu gün həm yaşlı (və təcrübəli) ədəbi nəslə hörmətlə yanaşır, həm orta nəsli gen-bol çap edir, həm də gəncliyə geniş yer verməklə onların üzərinə ciddi məsuliyyət qoyur. Və mən görürəm ki, hələ bir neçə il əvvəl Universitet tələbəsi olmuş gənclərin öz müəllimlərini belə heyrətə salan dərin elmi-nəzəri məqalələri çap olunur; yalnız Azərbaycan yox, ümumən dünya ədəbiyyatında gedən ideya-estetik proseslər peşəkarlıqla şərh edilir... Rüstəm Kamalın, Elnarə Akimovanın, İradə Musayevanın... hər məqaləsində mütləq yeni bir fikir deyilir. Hər yeni imza az və ya çox dərəcədə öz yeni mövqeyi, öz çəkisi ilə təzahür edir...\nNə gizlədim, hərdən dedi-qodular da eşidirik. Ancaq bunlar sizin gördüyünüz mühüm işlər qarşısında o qədər kiçik, mənasız və miskindir ki, bəlkə də, yada salmağa dəyməzdi... Və mən istəməzdim ki, bu cür şeylər sizin əlinizi işdən soyutsun. Əksinə, istərdim ki, daha güclü, daha inamlı, daha enerjili etsin ki, haqq nahaqqı üstələməsin, ədəbiyyat cəbhəsində zəiflik, hərcmərclik olmasın...\nSizə böyük hörmətlə, daha böyük uğurlar arzusu ilə...\n525-ci qəzet.- 2016.- 10 sentyabr.- S.11.


Çilidə yaxşı təşkil olunmuş kampaniya mapuçilərə bəhrə gətirir | Təlim\nMariya İzabel adlı çalışqan gənc təbliğçi ailəsi ilə birlikdə Çilinin (Cənubi Amerika) San Bernardo şəhərində yaşayır. Onlar yerli mapuçe xalqına mənsubdurlar. Ailəlikcə onlar mapuçe (eyni zamanda arakuan adlanan) dilində yeni təşkil olunmuş yığıncağı şövqlə dəstəkləyirlər.\nYığıncaqda elan olundu ki, İsa Məsihin ölümünün Xatirə gecəsi arakuan dilində də keçiriləcək və bununla əlaqədar həmin dildə 2000 dəvətnamə paylanacaq. Bu elan Mariya İzabeli düşünməyə vadar etdi. Bu işdə o necə kömək edə bilərdi? O, müəllimlərinə və sinif yoldaşlarına uğurla şahidlik edən gənc Şahidlərin nümunələrini xatırladı. Bu barədə valideynləri ilə söhbət etdikdən sonra birlikdə qərara gəldilər ki, Mariya İzabel məktəbdə dəvətnamə paylasın. Bəs o, bunu necə etməyi planlaşdırırdı?\nBirincisi, Mariya İzabel məktəbin girişində dəvətnamə asmaq üçün müdiriyyətdən icazə aldı. Onlar onun xahişini nəzərə aldılar və bu cür təşəbbüsünə görə onu təriflədilər. Hətta bir gün səhər siyahı üzrə adbaad şagirdləri yoxlayarkən məktəbin direktoru səsgücləndirici vasitəsilə bu dəvətnamə barədə elan etdi.\nMariya İzabel bütün siniflərə daxil olub şagirdlərlə söhbət etməyə icazə aldı. Sonra isə müəllimlərin icazəsi ilə hər sinifdə mapuçe dilini bilən şagirdin olub-olmadığını soruşdu. O deyir: «Mən düşünürdüm ki, məktəbdə mapuçe ailəsindən cəmi 10—15 şagird olar. Amma onların sayı mənim düşündüyümdən də çox imiş. Beləcə, mən 150 dəvətnamə payladım!»\n«O, QARŞISINA UŞAQ ÇIXACAĞINI GÖZLƏMİRDİ»\nMəktəbin girişində asılmış dəvətnaməni görən bir qadın bu mövzu ilə bağlı kiminlə söhbət edə biləcəyini soruşdu. Qarşısında on yaşlı qız uşağını görəndə qadının təəccübünü bir təsəvvür edin! Mariya İzabel gülümsəyərək deyir: «O, qarşısına uşaq çıxacağını gözləmirdi». Mariya İzabel qadına dəvətnamə verib onu qısaca izah etdikdən sonra ondan ünvanını soruşdu ki, valideynləri ilə birlikdə gəlib ona Allahın Padşahlığı haqqında daha çox danışsınlar. Təsəvvür edirsiniz, həmin qadın özü ilə Xatirə gecəsinə 26 başqa maraqlanan gətirəndə arakuandilli yığıncaqda xidmət edən 20 təbliğçi necə sevindi! Hal-hazırda bu yığıncaq get-gedə inkişaf edir.\nYaşından asılı olmayaraq, sən də məktəb və ya iş yoldaşlarını Xatirə gecəsinə, açıq məruzəyə və ya vilayət konqresinə dəvət etmək üçün təşəbbüsü öz üzərinə götürə bilərsənmi? Nəyə görə uğurlu plan qurmağın üçün ədəbiyyatlarımızdan sənə kömək edəcək nümunələr axtarmayasan? Həmçinin duada Yehovadan müqəddəs ruh istə ki, cəsarətini toplayaraq Onun haqqında danışmağa sənə kömək etsin (Luka 11:13). Əgər gücündən məqsədyönlü şəkildə istifadə etsən, əldə etdiyin nəticələr səni təəccübləndirəcək və ruhlanacaq.


İsrailin təcavüzdə ittiham olunan DİN rəhbəri istefa verdi\n06:31 21 Dekabr 2015\nİsrailin daxili işlər naziri Silvan Şalom tutduğu nazir postundan və millət vəkilliyindən istefa verib. ANS PRESS-in məlumatına görə buna, nazirin adının cinsi zorakılıq qalmaqalında hallanması səbəb olub.\n“Təxminən 23 ildir millət vəkili və nazir kimi sədaqət hissi ilə xalqıma xidmət etdim. Bunu, ictimai və inzibati məsələlərin inkişafına yönəlmiş vəzifə şüuru və arzusu ilə yerinə yetirdim. Ötən həftə yayılmış bu iddialar məni bezdirdi. Ailəm məni dəstəkləsə də, heç bir şey onların ödəyəcəyi bədəli haqlı göstərə bilməz. Bu şərtlər altında nazirlik vəzifəsindən və millət vəkilliyindən istifadə edirəm.” – deyə Şalom istefa bəyanatında bildirib.\nİsrail prokurorluğu Silvan Şaloma qarşı bir neçə qadın tərəfindən qaldırılan iddiaları araşdırır.\nÖtən həftə İsraildə nəşr olunan “Haaretz” qəzetində Şalomun ofisində çalışan bir qadının ifadələri əsasında xəbər yayılmışdı. Nazirin onunla fiziki təmasda olmağa cəhd etdiyini iddia edən qadın məhkəməyə müraciət etməcəyini bildirmişdi. Bu xəbərdən sonra nazirin yanında çalışmış daha 6 qadının oxşar iddiaları mətbuatda yayılmışdı.\nSilvan Şalomun istefasından sonra İsraildə daxili işlər nazirinin kim olacağı hələlik məlum deyil.


Roma Papası KXDR-ə səfər etmək istəyir » Etatist.com internet qəzeti\n"Li Xve Çxan bildirib ki, onda olan məlumata görə, Roma Papası gələn yaz Şimali Koreyaya səfər etmək istəyir"\nRoma Papası Fransisk 2019-cu ilin yazında Koreya Xalq Demokrtaik Respublikasına (KXDR) səfər etmək istəyir.\nTrend-in məlumatına görə, bu barədə "Yonhap News" agentliyinə Cənubi Koreyanın hakim Demokrtaik partiyasının rəhbəri Li Xve Çxan bildirib.\nAgentliyin məlumatında deyilir: "Li Xve Çxan bildirib ki, onda olan məlumata görə, Roma Papası gələn yaz Şimali Koreyaya səfər etmək istəyir".\nQeyd edək ki, Cəbuni Koreya prezidenti Mun Çje İn 12-21 oktyabr tarixlərində Avropa ölkələrinə, o cümlədən Fransa, İtaliya, Vatikan, Belçika və Danimarkaya səfər edəcək. Prezident administrasiyasının məlumatına əsasən, Mun Çje İn Vatikana səfəri zamanı Roma Papasına KXDR lideri Kim Çen Inın dəvətini verəcək.\nRoma Papası ilk dəfə Myanmaya səfər edib\nPapa Misirə gedir


Xocalı soyqırımının 28-ci ildönümü - İlk dərslər soyqırıma həsr olunacaq, bayraqlar endiriləcək - VİDEO - ATV.AZ\nXocalı soyqırımının 28-ci ildönümü - İlk dərslər soyqırıma həsr olunacaq, bayraqlar endiriləcək - VİDEO\n12.02.2020 22:21 94 dəfə oxunub\nPrezident Administrasiyasının rəhbəri Samir Nuriyevin Sərəncamı ilə “Xocalı soyqırımının iyirmi səkkizinci ildönümünün keçirilməsinə dair tədbirlər planı” təsdiq edilib. Planda bir sıra tədbirlərin həyata keçirilməsi nəzərdə tutulur.\nTədbirlər planına əsasən Bakının Xətai rayonunda, Goranboy rayon mərkəzində və Ağcakənd qəsəbəsində Xocalı soyqırımı qurbanlarının xatirəsinə ucaldılmış abidələrin önünə əklil qoyulması mərasimləri keçiriləcək. İctimaiyyət nümayəndələri tərəfindən şəhər və rayonlarda Şəhidlər xiyabanının ziyarət edilməsi, Azərbaycanın xarici ölkələrdəki səfirliklərində, konsulluqlarında və diaspor təşkilatlarında soyqırımı ilə bağlı tədbirlərin, anım mərasimlərinin təşkili də nəzərdə tutulur.\nBundan başqa xarici və yerli kütləvi informasiya vasitələri, o cümlədən teleradio kanallarında qanlı qırğını əks etdirən materialların yayılması və internet şəbəkəsində mütəmadi olaraq yenilənməsi plana salınıb. Həmçinin ölkəmizdə fəaliyyət göstərən dini konfessiyaların və qurumların iştirakı ilə Xocalı soyqırımı qurbanlarının xatirəsinə həsr olunan anım mərasimləri təşkil ediləcək, idarə və təşkilatlarda, təhsil və mədəniyyət müəssisələrində xatirə gecələri, foto-rəsm sərgiləri, şahidlərlə görüşlər keçiriləcək, Azərbaycanın ərazi bütövlüyü uğrunda mübarizəyə həsr edilən sənədli və bədii filmlər nümayiş olunacaq.\nXocalılıların müvəqqəti məskunlaşdıqları şəhər və rayonlarda dövlət qurumları rəhbərlərinin, ziyalıların şəhid ailələri ilə görüşləri təşkil ediləcək.